title: 2011/652/: Euroopan parlamentin ja neuvoston päätös, annettu 27 päivänä syyskuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/007 AT/Steiermark–Niederösterreich, Itävalta)

text:
               7.10.2011

               FI

               Euroopan unionin virallinen lehti

               L 263/9

         EUROOPAN PARLAMENTIN JA NEUVOSTON PÄÄTÖS,
   annettu 27 päivänä syyskuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/007 AT/Steiermark–Niederösterreich, Itävalta)
   (2011/652/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä EGR, on perustettu lisätuen tarjoamiseksi työntekijöille, jotka on vähennetty globalisaatiosta johtuvien maailmankaupan huomattavien rakenteellisten muutosten seurauksena, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Itävalta esitti 9 päivänä maaliskuuta 2010 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu vierekkäisillä Steiermarkin (AT22) ja Niederösterreichin (AT12) NUTS II -alueilla NACE Rev. 2:n kaksinumerotason 24 (metallien jalostus) piirissä toimivissa 54 yrityksessä; hakemusta täydennettiin lisätiedoin 27 päivään tammikuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 8 284 908 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Itävallan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 8 284 908 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 27 päivänä syyskuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. DOWGIELEWICZ

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: Neuvoston päätös 2014/821/YUTP, annettu 4 päivänä marraskuuta 2014 , Ukrainassa toteutettavan siviiliturvallisuusalan uudistamista koskevan Euroopan unionin neuvontaoperaation (EUAM Ukraina) asemaa koskevan Euroopan unionin ja Ukrainan välisen sopimuksen allekirjoittamisesta ja tekemisestä

text:
               21.11.2014

               FI

               Euroopan unionin virallinen lehti

               L 334/1

         NEUVOSTON PÄÄTÖS 2014/821/YUTP,
   annettu 4 päivänä marraskuuta 2014,
   Ukrainassa toteutettavan siviiliturvallisuusalan uudistamista koskevan Euroopan unionin neuvontaoperaation (EUAM Ukraina) asemaa koskevan Euroopan unionin ja Ukrainan välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toiminnasta tehdyn sopimuksen 218 artiklan 5 ja 6 kohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä heinäkuuta 2014 päätöksen 2014/486/YUTP (1).

               (2)

               Samana päivänä neuvosto hyväksyi päätöksen luvan antamisesta neuvottelujen aloittamiseen Ukrainan kanssa Euroopan unionin ja Ukrainan välisen sopimuksen tekemiseksi Ukrainassa toteutettavan Euroopan unionin yhteisen turvallisuus- ja puolustuspolitiikan (YTPP) operaation asemasta.

               (3)

               Unionin ja Ukrainan välillä on neuvoteltu sopimus Ukrainassa toteutettavan siviiliturvallisuusalan uudistamista koskevan Euroopan unionin neuvontaoperaation (EUAM Ukraina) asemasta, jäljempänä ’sopimus’.

               (4)

               Sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin ja Ukrainan välinen sopimus Ukrainassa toteutettavan siviiliturvallisuusalan uudistamista koskevan Euroopan unionin neuvontaoperaation (EUAM Ukraina) asemasta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 4 päivänä marraskuuta 2014.

            Neuvoston puolesta

            Puheenjohtaja

         S. GOZI

      (1)  Neuvoston päätös 2014/486/YUTP, annettu 22 päivänä heinäkuuta 2014, siviiliturvallisuusalan uudistamista koskevasta Euroopan unionin neuvontaoperaatiosta Ukrainassa (EUAM Ukraina) (EUVL L 217, 23.7.2014, s. 42).


title: Neuvoston päätös, annettu 24 päivänä syyskuuta 2012 , Euroopan kemikaaliviraston hallintoneuvoston jäsenen nimittämisestä

text:
               25.9.2012

               FI

               Euroopan unionin virallinen lehti

               C 288/4

         NEUVOSTON PÄÄTÖS,
   annettu 24 päivänä syyskuuta 2012,
   Euroopan kemikaaliviraston hallintoneuvoston jäsenen nimittämisestä
   2012/C 288/03
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kemikaalien rekisteröinnistä, arvioinnista, lupamenettelyistä ja rajoituksista (REACH) ja Euroopan kemikaaliviraston perustamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (1) ja erityisesti sen 79 artiklan,
   sekä katsoo seuraavaa:

               (1)

               Asetuksen (EY) N:o 1907/2006 79 artiklassa säädetään, että neuvosto nimittää Euroopan kemikaaliviraston hallintoneuvoston, jäljempänä ’hallintoneuvosto’, jäseniksi yhden edustajan kustakin jäsenvaltiosta.

               (2)

               Neuvosto nimitti 7 päivänä kesäkuuta 2007 tehdyllä päätöksellä (2) Euroopan kemikaaliviraston hallintoneuvostoon 27 jäsentä.

               (3)

               Unkarin hallitus on ilmoittanut neuvostolle aikomuksestaan korvata hallintoneuvostossa oleva Unkarin edustaja ja nimennyt ehdokkaan uudeksi edustajaksi, joka olisi nimitettävä 31 päivään toukokuuta 2013 kestäväksi kaudeksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään Krisztina CSENGŐDY, Unkarin kansalainen, syntynyt 9 päivänä tammikuuta 1961, Euroopan kemikaaliviraston hallintoneuvoston jäseneksi Zoltán ADAMISin tilalle kaudeksi, joka alkaa 25 päivänä syyskuuta 2012 ja päättyy 31 päivänä toukokuuta 2013.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         S. ALETRARIS

      (1)  EUVL L 396, 30.12.2006, s. 1.

      (2)  EUVL C 134, 16.6.2007, s. 6.


title: Neuvoston päätös 2012/372/YUTP, annettu 10 päivänä heinäkuuta 2012 , Euroopan unionin yhdennetystä oikeusvaltio-operaatiosta Irakia varten, EUJUST LEX-IRAQ, annetun päätöksen 2010/330/YUTP muuttamisesta ja sen voimassaolon jatkamisesta

text:
               11.7.2012

               FI

               Euroopan unionin virallinen lehti

               L 179/22

         NEUVOSTON PÄÄTÖS 2012/372/YUTP,
   annettu 10 päivänä heinäkuuta 2012,
   Euroopan unionin yhdennetystä oikeusvaltio-operaatiosta Irakia varten, EUJUST LEX-IRAQ, annetun päätöksen 2010/330/YUTP muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 7 päivänä maaliskuuta 2005 yhteisen toiminnan 2005/190/YUTP Euroopan unionin yhdennetystä oikeusvaltio-operaatiosta Irakin osalta, EUJUST LEX (1).

               (2)

               Neuvosto hyväksyi 14 päivänä kesäkuuta 2010 päätöksen 2010/330/YUTP (2), jolla operaatiota jatkettiin 30 päivään kesäkuuta 2012.

               (3)

               Strategisiin tarkistuksiin sisältyvien suositusten mukaisesti operaatiota olisi jatkettava edelleen 18 kuukaudella.

               (4)

               EUJUST LEX-IRAQ -operaatio toteutetaan tilanteessa, joka saattaa huonontua ja joka voisi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista.

               (5)

               Päätös 2010/330/YUTP olisi sen vuoksi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/330/YUTP seuraavasti:

               1)

               Korvataan 2 artiklan 4 kohta seuraavasti:
               ”4.   Koulutustoimet järjestetään Irakissa ja asianomaisella alueella sekä unionissa. EUJUST LEX-IRAQ -operaatiolla on toimistot Brysselissä ja Bagdadissa, mukaan lukien aluetoimisto Basrassa, sekä Erbilissä (Kurdistanin alueella).”

               2)

               Poistetaan 2 artiklan 5 kohta.

               3)

               Korvataan 6 artiklan 5 kohta seuraavasti:
               ”5.   Henkilöstön jäsenten on suoritettava tehtävänsä ja toimittava operaation edun mukaisesti. Henkilöstön on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU vahvistettuja turvallisuutta koskevia periaatteita ja vähimmäisvaatimuksia (3).

               4)

               Muutetaan 10 artikla seuraavasti:

                           a)

                           Korvataan 1 kohta seuraavasti:
                           ”1.   Siviilioperaatiokomentaja ohjaa operaation johtajaa turvatoimien suunnittelussa ja varmistaa, että ne toteutetaan EUJUST LEX-IRAQ -operaation osalta asianmukaisesti ja tehokkaasti 4 ja 8 artiklan mukaisesti.”

                           b)

                           Poistetaan 4 kohta.

                           c)

                           Korvataan 8 kohta seuraavasti:
                           ”8.   EUJUST LEX-IRAQ -operaation henkilöstön jäsenet, kouluttajat ja asiantuntijat osallistuvat pakolliseen turvallisuuskoulutukseen ja käyvät tarvittaessa lääkärintarkastuksessa ennen lähettämistä tai matkustamista Irakiin.”

               5)

               Lisätään 11 artiklaan kohta seuraavasti:
               ”2a.   Operaatioon liittyviin menoihin tarkoitettu rahoitusohje on 27 150 000 euroa 1 päivän heinäkuuta 2012 ja 30 päivän kesäkuuta 2013 välisenä aikana.”

               6)

               Korvataan 16 artiklan toinen kohta seuraavasti:
               ”Sitä sovelletaan 1 päivästä heinäkuuta 201031 päivään joulukuuta 2013.”

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä heinäkuuta 2012.

      Tehty Brysselissä 10 päivänä heinäkuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 62, 9.3.2005, s. 37.

      (2)  EUVL L 149, 15.6.2010, s. 12.

      (3)  EUVL L 141, 27.5.2011, s. 17.”


Avis juridique important

|

32002B0453

2002/453/EY: Euroopan parlamentin päätös, tehty 25 päivänä huhtikuuta 2002, vastuuvapaudesta Euroopan unionin yleisen talousarvion toteuttamisesta varainhoitovuonna 2000 – Pääluokka II – Neuvosto, Pääluokka IV – Tuomioistuin, Pääluokka V – Tilintarkastustuomioistuin, Pääluokka VI – Talous- ja sosiaalikomitea, Pääluokka VII – Alueiden komitea, Pääluokka VIII – Oikeusasiamies ja vastuuvapaudesta Euroopan unionin yleisen talousarvion toteuttamisesta varainhoitovuosina 1996-1999 – Pääluokka VI – Talous- ja sosiaalikomitea

Virallinen lehti nro L 158 , 17/06/2002 s. 0066 - 0076

Euroopan parlamentin päätös,tehty 25 päivänä huhtikuuta 2002,vastuuvapaudesta Euroopan unionin yleisen talousarvion toteuttamisesta varainhoitovuonna 2000 - Pääluokka II - Neuvosto, Pääluokka IV - Tuomioistuin, Pääluokka V - Tilintarkastustuomioistuin, Pääluokka VI - Talous- ja sosiaalikomitea, Pääluokka VII - Alueiden komitea, Pääluokka VIII - Oikeusasiamies ja vastuuvapaudesta Euroopan unionin yleisen talousarvion toteuttamisesta varainhoitovuosina 1996-1999 - Pääluokka VI - Talous- ja sosiaalikomitea(2002/453/EY)EUROOPAN PARLAMENTTI, joka- ottaa huomioon Euroopan unionin varainhoitovuoden 2000 konsolidoidun tulostilin ja taseen [SEC(2001) 530 - C5-0240/2001, C5-0241/2001, C5-0242/2001, C5-0243/2001 ja C5-0244/2001],- ottaa huomioon tilintarkastustuomioistuimen varainhoitovuotta 2000 koskevan vuosikertomuksen ja toimielinten vastaukset (C5-0617/2001)(1),- ottaa huomioon tarkastuslausuman tilien luotettavuudesta ja toimien laillisuudesta ja asianmukaisuudesta, jonka tilintarkastustuomioistuin on antanut EY:n perustamissopimuksen 248 artiklan mukaisesti (C5-0617/2001),- ottaa huomioon neuvoston 5. maaliskuuta 2002 antaman suosituksen (C5-0124/2002),- ottaa huomioon EY:n perustamissopimuksen 272 artiklan 10 kohdan ja 275 artiklan,- ottaa huomioon varainhoitoasetuksen 22 artiklan 2 ja 3 kohdan,- ottaa huomioon talousarvion valvontavaliokunnan mietinnön (A5-0094/2002),- ottaa huomioon talousarvion valvontavaliokunnan toisen mietinnön (A5-0113/2002),A. katsoo, että Euroopan parlamentin tehtäviin kuuluu valvoa Euroopan unionin talousarvion varojen tehokasta käyttöä tilintarkastustuomioistuimen kertomusten pohjalta; katsoo, että tässä arvioinnissa pitäisi myös selvittää, miten veronmaksajien varoja käytetään ja miten tehokas yhteisön talousarvio on perussopimuksissa ja johdetussa oikeudessa vahvistettujen politiikkojen ja tavoitteiden toteuttamisessa ja mitä vaikutusta sillä on,B. katsoo, että vastineen saaminen rahalle on keskeisen tärkeä käsite arvioitaessa kaikkien Euroopan unionin toimielinten toimia,C. ottaa huomioon, että 4. huhtikuuta 2001 antamassaan päätöslauselmassa(2) parlamentti päätti varainhoitovuoden 1999 talousarvion toteuttamista koskevan vastuuvapauden myöntämisestä tehtävän päätöksen lykkäämisestä Pääluokka VI - Osa A: Talous- ja sosiaalikomitea, kuten se oli tehnyt varainhoitovuosien 1996, 1997 ja 1998 osalta,D. ottaa huomioon, että Nizzan sopimuksessa muutettiin talous- ja sosiaalikomitean (TSK) jäsenten määritelmää siten, että tulevaisuudessa - jos Nizzan sopimus ratifioidaan - jäsenet ovat "järjestäytyneeseen kansalaisyhteiskuntaan kuuluvien talous- ja yhteiskuntaelämän eri alojen edustajia" (EY:n perustamissopimuksen 257 artikla); ottaa huomioon, että alueiden komitean (AK) osalta sopimuksessa todetaan yksiselitteisesti, että jäsenten on oltava alue- tai paikallisvaaleissa valittuja tai poliittisesti vastuussa vaaleilla valitulle elimelle (EY:n perustamissopimuksen 263 artikla),E. ottaa huomioon, että Nizzan sopimuksesta ja Euroopan unionin tulevaisuudesta 31. toukokuuta 2001 antamassaan päätöslauselmassa(3) (24 kohta) parlamentti pani tyytyväisenä merkille TSK:ta koskevat määräykset "joilla vahvistetaan sen edustavuutta eri yhteiskuntasektoreilla", ja AK:ta koskevat määräykset "joilla vahvistetaan jäsenten demokraattista legitiimiyttä",F. ottaa huomioon, että neuvoston 13. joulukuuta 1999 antamassa ja 1. tammikuuta 2000 voimaantulleessa asetuksessa (EY, EHTY, Euratom) N:o 2673/1999 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen muuttamisesta(4) todettiin, että oikeusasiamiehen talousarvio on vastaisuudessa oma pääluokkansa (VIII) Euroopan unionin yleisessä talousarviossa,G. ottaa huomioon, että varainhoitoasetuksen 22 artiklan 5 kohdan nojalla oikeusasiamies rinnastetaan varainhoitoasetusta sovellettaessa yhteisöjen toimielimiin,H. ottaa huomioon, että vaikka oikeusasiamiehen nimittää edelleen Euroopan parlamentti, oikeusasiamies hoitaa tehtäviään täysin itsenäisesti ja hän on vuodesta 2000 lähtien toteuttanut talousarviotaan täysin itsenäisesti, minkä perusteella oikeusasiamiehen talousarviota koskevasta vastuuvapaudesta annetaan oma, Euroopan parlamentin pääsihteeristä erillinen päätös,Kaikkia toimielimiä koskevat yleiset asiat1. panee merkille tilintarkastustuomioistuimen huomiot (ks. vuosikertomuksen 7.3 kohta) siitä, että toimielinten budjettihallinnon analysointiin soveltama yleinen lähestymistapa ei tarjoa lukijalle tietoja kyseisen vuoden menoihin liittyvistä merkittävimmistä tekijöistä; on tilintarkastustuomioistuimen kanssa samaa mieltä siitä, että toimielinten pitäisi laatia tulevaisuudessa yleisluontoisempi analyysi, jonka yhteydessä painotetaan keskeisiä menosuuntauksia ja käyttöomaisuuteen liittyviä tekijöitä ja annetaan selvitys keskeisistä taloudellisuutta ja vaikuttavuutta koskevista toimenpiteistä;2. kannattaa tilintarkastustuomioistuimen suosituksia (7.66 kohta) siitä, että Brysselissä sijaitsevien toimielinten pitäisi tutkia mahdollisuutta luoda yhteinen rakenne, jossa käsiteltäisiin kiinteistökysymyksiin liittyviä eri teknisiä ja rahoituksellisia näkökohtia; kehottaa toimielimiä jatkamaan ponnistelujaan yhteisen rakenteen luomiseksi Luxemburgiin;3. kehottaa kaikkia toimielimiä noudattamaan tilintarkastustuomioistuimen suosituksia (7.35 kohta) muuttaa omaa talousarviotaan siten, että kyetään erottamaan vuokrat, hankintakustannukset sekä muut menot, kuten pitkäaikaisista vuokrasopimuksista maksettavat korvaukset, jotka liittyvät tulevaisuudessa mahdollisesti tapahtuvaan ostoon;4. muistuttaa, että varainhoitoasetuksen 24 artiklan toisessa alakohdassa säädetään, että kukin varainhoidon valvoja laatii toiminnastaan vuosikertomuksen; pyytää lähettämään nämä jokaista toimielintä koskevat vuosikertomukset talousarvion valvontavaliokunnalle mahdollisimman pian, jotta tämä voisi ottaa ne huomioon valmistellessaan seuraavaa vastuuvapauspäätöstä;5. muistuttaa, että varainhoitoasetuksen 24 a artiklan 4 kohdassa säädetään, että kukin sisäinen tarkastaja laatii toimielimelleen sisäistä tarkastusta koskevan vuosikertomuksen; pyytää lähettämään kertomukset talousarvion valvontavaliokunnalle helpottaakseen tämän vastuuvapauden arviointityötä;6. panee merkille, että varainhoitoasetuksen 24 artiklan kahdeksannessa kohdassa säädetään varainhoidon valvojista seuraavaa: "Sellaisista toimenpiteistä, jotka koskevat heidän nimeämistään, uralla etenemistä ja heihin kohdistettavia kurinpitoseuraamuksia tai heidän siirtämistään sekä tehtävien keskeyttämiseen tai päättymiseen liittyviä erilaisia yksityiskohtaisia sääntöjä, on tehtävä perusteltu päätös, joka toimitetaan tiedoksi Euroopan parlamentille, neuvostolle, komissiolle ja tilintarkastustuomioistuimelle"; pyytää, että kyseiset asiakirjat lähetetään talousarvion valvontavaliokunnalle sen hoitaessa vastuuvapautta koskevia tehtäviään;Pääluokka II - Neuvosto7. panee merkille pysyvien edustajien komitean puheenjohtajan 25. tammikuuta 2002 päivätyn vastauksen talousarvion valvontavaliokunnan 6. joulukuuta 2001 lähettämään kyselyyn sekä myöhemmin saadut lisätiedot;8. on kiitollinen neuvoston vastauksista koskien yhteisen ulko- ja turvallisuuspolitiikan talousarvionäkökohtia; panee merkille, että huomattava osa neuvoston talousarviosta käytetään nykyään ulkoasioiden, turvallisuus- ja puolustuspolitiikan sekä oikeus- ja sisäasioiden toimiin ja että näiden alojen menoja ei nykyään valvota yhtä tarkasti kuin muiden toimielinten hallinnollisia ja käyttömenoja;9. hyväksyy sen, että Euroopan parlamentti ja neuvosto eivät ole aiemmin kommentoineet toistensa talousarvioiden pääluokkien toteutusta; katsoo, että koska neuvoston hallintobudjetista rahoitettavat menot ovat enenevässä määrin luonteeltaan toiminnallisia ulkoasioiden, turvallisuus- ja puolustuspolitiikan sekä oikeus- ja sisäasioiden aloilla, tämän järjestelyn soveltamisalaa olisi selkeytettävä erottamalla perinteiset hallintomenot toimintamenoista näiden uusien politiikkojen aloilla;Pääluokka IV - Tuomioistuin10. pitää myönteisenä, että ensimmäistä kertaa tase sisältää tilintarkastustuomioistuimen hallussa ostomahdollisuuden sisältävien vuokrasopimusten muodossa olevien kiinteistöjen arvon;11. panee tyytyväisenä merkille tilintarkastustuomioistuimen vastauksen, jonka mukaan laadittaessa varainhoitovuoden 2001 tasetta nettokirjanpitoarvoa muutetaan, jotta voidaan ottaa huomioon tilintarkastustuomioistuimen toteama (7.13 kohta) rakennusten arvon yliarviointi (arvon alenemisen virheellinen laskenta);12. panee merkille tilintarkastustuomioistuimen havainnon (7.14 kohta) siitä, ettei taseessa ilmoitetun muun aineellisen käyttöomaisuuden arvon (yhteensä 9,8 miljoonaa euroa) luotettavuutta kyetä varmistamaan; toteaa, että tuomioistuin käsittelee tätä asiaa vastauksissaan;13. kiinnittää huomiota ristiriitaan, joka vallitsee tilintarkastustuomioistuimen lausuman (7.14 kohta), jonka mukaan tuomioistuin ei ole vielä ottanut käyttöön uutta inventaarijärjestelmää eikä suorittanut kattavaa fyysistä inventointia, ja tuomioistuimen vuosikertomusta 2000 koskevien vastausten ja talousarvion valvontavaliokunnalle toimitetun kyselyn välillä;14. toteaa, että tuomioistuimen vastauksissa viitataan kuitenkin ristiriitoihin fyysisen inventoinnin ja uuteen tietokoneistettuun järjestelmään syötettyjen tietojen välillä;15. pyytää tuomioistuinta toimittamaan selkeyden vuoksi talousarvion valvontavaliokunnalle 1. heinäkuuta 2002 mennessä täysimääräisen selvityksen ja esittämään siinä inventaarijärjestelmänsä nykytilan;16. palauttaa mieliin ottaneensa vuoden 1999 vastuuvapausmenettelyn yhteydessä huomioon tilintarkastustuomioistuimen erityiskertomuksen nro 5/2000(5) tuomioistuimen kiinteistömenoista (ks. erityiskertomuksen 20 kohta) ja pyytäneensä saada tietoja yhdessä Luxemburgin viranomaisten kanssa nimetyn asiantuntijan johtopäätöksistä vuoden 2002 talousarvioesityksen ensimmäiseen käsittelyyn mennessä;17. toteaa, että tilintarkastustuomioistuimen vuosikertomuksen 7.67 kohdan mukaan laskutusepäselvyyksiä oli alettu vasta selvittää kesäkuussa 2001 ja tuomioistuin(6) odottaa tutkimusten valmistuvan vuoden 2002 ensimmäisellä puoliskolla;18. pyytää tuomioistuinta toimittamaan talousarvion valvontavaliokunnalle mahdollisimman pian asiantuntijan selvityksen laskutusepäselvyyksistä sekä toisen asiantuntijan selvityksen niistä menoista, joita ei pitäisi sisällyttää lopulliseen tilinpäätökseen;19. panee merkille, että tilintarkastustuomioistuin havaitsi viisi tapausta (vuosikertomuksen 7.27 kohta), joissa tarjouskilpailumenettelyistä pyydettiin vapautusta kyseenalaisin perustein - neljä tapausta liittyi tuomioistuimeen ja yhdessä tapauksessa (joka koski myös tuomioistuinta) sopimus oli ilmeisesti jaettu useisiin osiin; panee merkille tuomioistuimen vastaukset, jotka oikeuttavat kaikissa viidessä tapauksessa noudatettuihin menettelyihin; kannattaa tilintarkastustuomioistuimen suositusta (7.30 kohta), jonka mukaan "kaikkien toimielinten olisi sovellettava samoja raja-arvoja määrittäessään, kuuluuko ehdotettu palvelun tai tavaran hankinta julkisia hankintoja koskevien direktiivien 92/50/ETY ja 93/36/ETY soveltamisalaan";20. panee merkille, että tuomioistuimelta kestää entistä kauemmin saada oikeuskäsittelynsä päätökseen ja että käsittelemättä olevien asioiden määrä on kasautunut, ja pyytää sekä tuomioistuinta että tilintarkastustuomioistuinta analysoimaan yksityiskohtaisemmin viivästymisten syitä, erityisesti jotta voidaan selvittää, mitkä seikat voivat johtua perustamissopimuksessa määrätyistä tuomioistuinmenettelyistä, mitkä sellaisista hallinnollisista ongelmista, jotka voitaisiin poistaa, ja mitkä henkilöstön tai aineellisten resurssien riittämättömyydestä;Pääluokka V - Tilintarkastustuomioistuin21. panee merkille riippumattoman tilintarkastajan (KPMG Audit, Luxemburg) kertomuksen(7) varainhoitovuoden 2000 tilinpäätöksestä;22. huomauttaa, että vaikka tilintarkastustuomioistuin antaa yhden tarkastuslausuman, joka perustuu perustamissopimuksen 248 artiklan 1 kohdan mukaisesti yhteisön kaikkia tuloja ja menoja koskevien tilien tarkastamiseen, kyseinen tarkastuslausuma sisältää kuitenkin huomautukset yksittäisten toimielinten toimien laillisuudesta ja luotettavuudesta (7.6 kohta); pyytää tilintarkastustuomioistuinta laajemman avoimuuden nimissä tutkimaan mahdollisuutta esittää erillinen tarkastuslausuma kustakin toimielimestä seuraavassa vuosikertomuksessa;23. pitää myönteisenä Nizzan sopimuksella perustamissopimuksen 248 artiklan 1 kohtaan lisättyä määräystä, jonka mukaan lausumaa tilien luotettavuudesta "voidaan täydentää yhteisön jokaista keskeistä toiminta-alaa koskevilla erityisarvioilla";24. kehottaa tilintarkastustuomioistuinta muokkaamaan tarkastuslausuman välineeksi, joka antaa vastuuvapaus- ja talousarvioviranomaisille mahdollisuuden vertailla ja seurata taloushallinnossa ja valvonnassa ajan mittaan saavutettua edistystä ja todeta se mahdollisuuksien mukaan myös määrällisesti;25. kehottaa tilintarkastustuomioistuinta sopimaan komission kanssa yhteisistä menettelytavoista pääosastokohtaisten tai menolajikohtaisten virhemäärien laskemiseksi; ehdottaa, että tilintarkastustuomioistuin käyttäisi jäsenvaltioista saatuja tietoja, jotka ovat peräisin maatalouden ja rakennerahastojen pakollisesta valvonnasta, jotta otos olisi suurempi; odottaa, että tilintarkastustuomioistuin julkistaa virheiden kokonaismäärän sekä pääosastokohtaiset tai menolajikohtaiset virhemäärät vuoden 2001 vastuuvapausmenettelyn yhteydessä;26. pitää myönteisenä, että mitä tulee parlamentin vaatimukseen Euroopan unionin taloudellisten etujen suojelemiseen liittyviin laiminlyönteihin syyllistyneiden tai niistä epäiltyjen jäsenvaltioiden julkisesta nimeämisestä, vuotta 2000 koskevassa kertomuksessa ja vuoden aikana julkaistuissa erityiskertomuksissa viitataan yksittäisiin jäsenvaltioihin; pitää valitettavana sitä, ettei tilintarkastustuomioistuin(8) katso tarpeelliseksi luetella vuosikertomuksen liitteessä kunkin jäsenvaltion yksittäisiä virheitä helposti luettavalla tavalla;27. pitää myönteisenä sitä, että tilintarkastustuomioistuin pitää tärkeänä parantaa tilintarkastushavaintojensa esittämistapaa kertomuksissaan, joista se haluaa tehdä kuluttajaystävällisempiä käyttämällä informatiivisempia otsikoita ja esittämällä helpommin yksilöitäviä suosituksia, mutta odottaa käytännön toimia ennen kuin tekee johtopäätöksiä esittämistavan onnistumisesta;Vaatimukset tilintarkastustuomioistuimelle28. panee merkille, että tilintarkastustuomioistuimen jäsenet täyttävät käytännesääntöjensä mukaisesti viran vastaanottaessaan lomakkeen, joka sisältää tietoja heidän taloudellisista intresseistään ja varoistaan ja joka toimitetaan tilintarkastustuomioistuimen presidentille; katsoo, että tällaiset ilmoitukset pitäisi Euroopan parlamentin ja komission jäsenten tekemien ilmoitusten tavoin julkaista Internetissä, kuten parlamentti kehotti 4. huhtikuuta 2001 tekemänsä päätöksen(9) 18 kohdassa vastuuvapauden myöntämisestä Euroopan unionin yleisen talousarvion toteuttamisesta varainhoitovuodelta 1999 Pääluokka IV - Tuomioistuin, Pääluokka V - Tilintarkastustuomioistuin, Pääluokka VI - Osa B - Alueiden komitea; pyytää tilintarkastustuomioistuinta, jonka kokoonpano on uusien, 1. tammikuuta 2002 voimaantulleiden nimitysten myötä muuttunut, tekemään virallisen päätöksen tässä asiassa ja ilmoittamaan siitä kirjallisesti talousarvion valvontavaliokunnalle 1. heinäkuuta 2002 mennessä;29. kehottaa tilintarkastustuomioistuinta sisällyttämään vuoden 2003 työohjelmaansa aikataulun, josta käy ilmi sen erityiskertomusten arvioitu valmistumisaika;30. palauttaa mieliin edellä mainitun 4. huhtikuuta 2001 tekemänsä päätöksen 19 kohdassa tilintarkastustuomioistuimelle esittämänsä pyynnön laajentaa tarkastustoimintaa neuvostoon, mikä mahdollistaisi sen, että parlamentti voi tarpeen mukaan tehdä huomioita neuvoston talousarvion toteutuksesta vastuuvapausmenettelyn yhteydessä;31. panee tyytyväisenä merkille, että vuotta 2000 koskeva kertomus sisältää neuvostoa käsitteleviä huomioita (virkamatkakulut, kiinteistöjen arvon laskun ottaminen taseeseen), joihin neuvosto on suostunut vastaamaan (7.2 ja 7.12 kohta);Pääluokka VI - Talous- ja sosiaalikomitea (TSK)Vastinetta rahalle32. korostaa, että parlamentin vastuulla on varmistaa, että Euroopan veronmaksajia palvellaan hyvin ja että rahalle saadaan vastinetta;33. huomauttaa, että viime vuosina joidenkin TSK:ssa edustettuina olevien järjestöjen näkemykset ovat kanavoituneet enenevässä määrin Euroopan parlamentin kautta;34. panee merkille, että sosiaalipolitiikkaa koskevassa pöytäkirjassa, johon viitattiin ensin Maastrichtin sopimuksessa ja joka sen jälkeen sisällytettiin perustamissopimuksen sosiaalipolitiikkaa koskevaan lukuun (138 artikla), määrätään työmarkkinaosapuolten kuulemisesta toiminnan suunnittelussa;35. huomauttaa, että TSK:ta voidaan kuulla ainoastaan toiminnan suunnittelusta ja se voi antaa suosituksia, kun taas sosiaalinen vuoropuhelu saattaa johtaa sitovaan lainsäädäntöön;36. pitää toisaalta huolestuttavana sitä, että työmarkkinaosapuolet ovat kriittisiä niiden käytössä olevien, sosiaaliseen vuoropuheluun tarkoitettujen resurssien puuttumisesta, ja panee toisaalta merkille, että vuonna 2000 TSK:n lopullinen talousarvio oli 80976436 euroa; ottaa huomioon, että laajentumisen myötä sen vuosittaisten menojen määräksi(10) arvioidaan 99,6 miljoonaa euroa vuonna 2004 (vaikka tähän sisältyy alueiden komitean kanssa yhteisiä kustannuksia);37. huomauttaa, että parlamentilla on nyt ensimmäistä kertaa ollut mahdollisuus arvioida TSK:n tuottama vastine rahalle Amsterdamin sopimuksen voimaantulon jälkeen ja sen jälkeen, kun sosiaalinen vuoropuhelu otettiin käyttöön;38. toteaa, että TSK voi toimia foorumina eturyhmille, jotka eivät muuten saisi ääntään kuuluviin EU-yhteyksissä;39. katsoo, että TSK:n ja sosiaalisen vuoropuhelun yhtäaikaisen ylläpitämisen suhteen on mietittävä sitä, saadaanko rahalle vastinetta;40. huomauttaa, että jäsenvaltiot vastaavat TSK:n jäsenten nimittämisestä; kehottaa jäsenvaltioita tarkastelemaan huolellisesti edustustaan TSK:ssa, kun sen kokoonpanoa uudistetaan;41. katsoo, että TSK:n jäsenten on tehostettava ponnistelujaan sen varmistamiseksi, että tieto TSK:n toimista saavuttaa ns. ruohonjuuritason, esimerkiksi jäsenvaltioiden ammattiliittojen jäsenet;42. kehottaa TSK:ta jatkamaan modernisointiponnistelujaan;43. kehottaa TSK:ta tehostamaan ponnistelujaan, joilla pyritään kuulemaan mahdollisimman suurta kansallisten kontaktien verkostoa TSK:n näkyvyyden lisäämiseksi;44. kehottaa komissiota harkitsemaan uudelleen TSK:n tehokkuutta ja merkitystä komission yhteydessä nykyään toimivien noin 300 neuvoa-antavan elimen ja komitean joukossa, jotta voidaan välttää päällekkäisyydet ja kaksinkertainen työ;OLAFin kertomus45. palauttaa mieliin, että edellisvuosien vastuuvapausmenettelyissä parlamentti päätti lykätä TSK:ta koskevaa päätöstään varainhoitovuosilta 1996, 1997, 1998 ja 1999, kunnes jäsenten matkakorvauksia vuosilta 1995-1996 koskevat säännönvastaisuudet selvitetään;46. kiinnittää huomiota 7. lokakuuta 1998 antamaansa päätöslauselmaan, jolla ilmoitetaan talous- ja sosiaalikomitealle varainhoitovuoden 1996 Euroopan unionin yleisen talousarvion toteuttamista koskevan vastuuvapauden myöntämispäätöksen lykkäämisestä - Pääluokka VI - Osa A: Talous- ja sosiaalikomitea(11) ja sen 2 kohtaan, jossa parlamentti pyysi asian siirtämistä tilintarkastustuomioistuimelle ja UCLAFille, jotta voitaisiin:i) varmistaa tilintarkastustuomioistuimen suosittaman uuden korvausjärjestelmän luotettavuus sekä aiheettomasti maksettujen määrien perimisedellytykset; jaii) määritellä menojen tilinpitoon, sitomiseen, hyväksymiseen ja maksattamiseen liittyvät seuraukset ja hallinnollinen vastuu;47. toteaa, että edellä mainitun parlamentin 7. lokakuuta 1998 antaman päätöslauselman johdosta- tilintarkastustuomioistuin on vahvistanut vuotta 1999 koskevassa kertomuksessaan, että vuoden 1998 lopun ja vuoden 2000 alun välillä TSK oli asteittain pannut täytäntöön tilintarkastustuomioistuimen lausunnossa nro 7/98(12) suosittamat toimenpiteet sääntöjen ja jäsenille suoritettavien korvausten maksujärjestelmien uudistamiseksi,- OLAF(13) on 30. heinäkuuta 2001 saanut päätökseen lopullisen kertomuksen, joka sisältää sen johtopäätökset ja suositukset TSK:n jäsenten matkakorvauksien suorittamisesta vuosina 1995 ja 1996;48. pitää kuitenkin valitettavana, että OLAF ei ollut halukas toimittamaan lopullisen kertomuksen kopiota talousarvion valvontavaliokunnan puheenjohtajalle;49. toteaa, että OLAF toimitti vakiintuneen käytäntönsä mukaisesti kertomuksensa TSK:lle luullen, että TSK toimittaisi sen edelleen Euroopan parlamentille;50. panee merkille OLAFin valvontakomitean toteamuksen (valvontakomitean 15. ja 16. tammikuuta 2002 pidetyn kokouksen pöytäkirja), jonka mukaan OLAF ei kyennyt käsittelemään kyseistä tapausta asianmukaisesti ja epäonnistui koko tutkimuksessaan;51. yhtyy valvontakomitean vaatimukseen siitä, että tämän epäonnistumisen syyt on kerrottava avoimesti, ja toteaa, että tähän mennessä ei ole vielä esitetty uskottavaa selitystä sille, ettäa) esimiehet ovat ilmiselvästi estäneet tutkijoita lähettämästä kysymyslomaketta kaikille niille TSK:n jäsenille, joita asia koskee;b) OLAF ei kuullut asiasta edes niitä 60:tä TSK:n jäsentä, joita asia lähinnä koskee;c) OLAF ei kuullut myöskään TSK:n tuolloin vastuullisia pääjohtajia ja pääsihteereitä, vaikka oli esitetty väite, että nämä olisivat vuosikausien ajan peitelleet ja salailleet petoksia matkakorvausasioissa;d) Belgian oikeusviranomaisia ei kytketty mukaan tutkimuksiin ajoissa: OLAFin tutkijat tiesivät, että oikeuslaitoksella ei olisi muuta vaihtoehtoa kuin antaa asian raueta vanhentuneena;52. pyytää OLAFin valvontakomiteaa ilmoittamaan talousarvion valvontavaliokunnalle asian jatkotutkinnan tulokset; odottaa, että käynnistetään kurinpitomenettelyjä, jos saadaan vahvistusta epäilyille siitä, että OLAFin hierarkia on tässä tapauksessa toiminut karkean huolimattomasti ja että useiden virkamiesten toiminta on kyseenalaistanut heidän asiantuntemuksensa tutkijoina;53. katsoo, että on luotava menettelyjä, joiden avulla parlamentin asiasta vastaavalle valiokunnalle taataan suoraan vastuuvapausmenettelyä koskevien OLAFin kertomusten saaminen; katsoo, että tällaista tietoa on käsiteltävä luottamuksellisesti silloin kun vireillä on oikeudellisia tai vastaavia tutkimuksia; pyytää OLAFia esittämään ehdotuksia tietojen vaihtamiseksi tulevissa tapauksissa siten, että tarpeen vaatiessa sovelletaan asianmukaisia turvatoimia;54. antaa tunnustusta TSK:n nykyiselle puheenjohtajalle ja pääsihteerille heidän halukkuudestaan toimittaa kopio OLAFin kertomuksesta, vaikkakin luottamuksellisena, ja muista talousarvion valvontavaliokunnan puheenjohtajan ja esittelijän pyytämistä asiakirjoista;55. pahoittelee, että OLAFin kertomuksen laatiminen kesti niin kauan ja että se tulee tässä vaiheessa liian myöhään, jotta sen sisältämät suositukset voitaisiin panna täytäntöön lisäsummien perimiseksi jäseniltä tai virkamiehiin kohdistuvien kurinpitotoimien toteuttamiseksi;56. panee merkille, että Belgian oikeusviranomaiset päättivät elokuussa 2001 lopettaa asian käsittelyn ilman jatkotoimia muun muassa siitä syystä, että selvinneet tosiseikat olivat jo vanhentuneita Belgiassa voimassa olevien vanhentumissääntöjen mukaan;57. panee merkille vakavia ongelmakohtia kertomuksessa, kuten sen, että OLAF ei haastatellut tulojen ja menojen hyväksyjinä toimineita TSK:n pääsihteereitä, jotka olivat toimessa kyseisten tapahtumien aikana tai välittömästi niiden jälkeen; pitää valitettavana, ettei kertomus mahdollista asialöydösten osalta hallinnollisen vastuun laajuuden täyttä määrittelyä;58. huomauttaa, että olisi ollut mahdollista, että TSK itse siirtää asian UCLAFille tai Belgian oikeusviranomaisille, kun TSK:lle ensin ilmoitettiin varainhoidon valvojan tutkimuksen tuloksista vuonna 1996, mutta TSK ei sitä kuitenkaan tehnyt;59. pitää valitettavana, että ajan annettiin kulua ja että TSK:ssa vastuuasemassa olleet eivät ilmeisesti pyrkineet aikanaan korjaamaan asioita, vaikka matkakulujen korvaamista koskevien säännönvastaisuuksien vakavuus oli selvästi tiedossa 1995-1996;60. pitää valitettavana, että OLAFin tutkimuksia estettiin siten, että tietyt lentoyhtiöt olivat haluttomia vahvistamaan sitä, että TSK:n jäsenten ilmoittamat yksittäiset matkat oli todella tehty; ei pidä hyväksyttävänä, että OLAFin oikeutettuja tutkimuksia haitattiin tällä tavoin; pyytää OLAFia tekemään ehdotuksia tällaisten tilanteiden varalta, jotta vastaisuudessa voitaisiin toimia tarmokkaammin;61. tunnustaa, että TSK:n jäsenet eivät saa palkkaa toiminnastaan kyseiseltä toimielimeltä, vaan ainoastaan matka- ja oleskelukorvaukset;62. toteaa, että TSK on varainhoitovuonna 2000 ja siitä eteenpäin toteuttanut huomattavan uudistusohjelman(14), joka sisältää seuraavaa:- päätöksentekoelinten uudelleenjärjestely, mukaan lukien työvaliokunnan jäsenten määrän vähentäminen,- jäsenten kulukorvausten hallinnollisten tarkistusten määrän lisääminen,- maksujen suorittaminen yleisesti pankkisiirtona,- jäsenten ohjesääntöluonnoksen valmistelu;odottaa talous- ja sosiaalikomitean jatkavan tämänsuuntaista toimintaa myös tulevina vuosina;63. panee merkille, että TSK ei ole onnistunut tekemään kaikkeaan rajoittaakseen veronmaksajille aiheutuneita vahinkoja ja korvaamaan niitä mahdollisimman täysimääräisesti; palauttaa tässä yhteydessä mieleen, ettäa) TSK oli arvioinut nämä vuosikausia jatkuneista petoksista koituneet vahingot liian pieniksi ja että pelkästään vuosilta 1995 ja 1996 olisi pitänyt periä takaisin 830185,77 euroa;b) vain 167432,39 euroa on saatu takaisin ja TSK on ilmeisesti luopunut loppujen perimisestä;Pääluokka VII - Alueiden komitea (AK)64. panee merkille alueiden komitean vastauksista tilintarkastustuomioistuimen vuosikertomukseen (7.22 kohta), ettei se ole usein voinut käyttää muiden toimielinten järjestämien tarjouskilpailujen tuloksia muotosyistä tai koska tarjouskilpailuissa ei ole otettu huomioon komitean erityistarpeita;65. pyytää suurempia toimielimiä toteuttamaan taloudellisuuden ja tehokkuuden nimissä useammin toimielinten välisiä tarjouskilpailuja ja varmistamaan niiden valmisteluvaiheissa mahdollisuuksien mukaan, että pienempien toimielinten tarpeet otetaan asianmukaisesti huomioon; pyytää kaikkia toimielimiä tarkastelemaan, olisiko taloudellisesti kannattavaa käyttää muiden toimielinten tarjouskilpailumenettelyjä ns. vastavuoroisen tunnustamisen pohjalta;66. panee merkille, että 1. tammikuuta 2000 alkaen TSK:n kanssa yhteinen organisaatiorakenne korvattiin komiteoiden yhteistyösopimuksella, jonka nojalla yhteisiä toimintoja säilytetään useimmilla aloilla, mutta luodaan varainhoidon ja henkilöstön osalta autonomia; pyytää AK:ta toimittamaan 1. heinäkuuta 2002 mennessä talousarvion valvontavaliokunnalle ja budjettivaliokunnalle kertomuksen, jossa arvioidaan, mitä talousarvioetuja saadaan pitämällä näiden komiteoiden varainhoito- ja henkilöstöosastot erillään;Kiinteistöpolitiikka (TSK ja AK)67. panee merkille, että TSK ja AK allekirjoittivat 15. joulukuuta 2000 vuokrasopimukset, joiden nojalla ne saavat Belliard- ja Montoyer-rakennukset 27 vuodeksi käyttöönsä ja ostomahdollisuuden;68. pitää myönteisenä TSK:n ja AK:n 7.33 kohtaan antamaa vastausta, jonka mukaan Montoyer- ja Belliard-rakennusten arvo kirjataan niiden vuoden 2001 taseeseen samoin kuin jo maksettu 26 miljoonan euron ennakko;69. palauttaa mieliin tilintarkastustuomioistuimen (7.68 kohta) johtopäätöksen, jonka mukaan "talous- ja sosiaalikomitea sekä alueiden komitea ovat joutuneet hankalaan tilanteeseen aiemmin parlamentille vuokrattuna ollutta Belliard-rakennusta koskevaa sopimusta uusittaessa ja siitä uudelleen neuvoteltaessa sen takia, että parlamentti oli velvoittanut ne ottamaan haltuunsa kyseisen rakennuksen, josta parlamentti oli allekirjoittanut vuokrasopimuksen vuoteen 2007 saakka";70. palauttaa mieliin edellä mainitun TSK:n vastuuvapauden lykkäämisestä vuodelta 1999 4. huhtikuuta 2001 antamansa päätöslauselman 9 kohdan, jossa parlamentti "sitoutuu tarkastelemaan tämän sopimuksen ehtoja ensi vuoden vastuuvapausmenettelyn yhteydessä";71. panee merkille, että kokonaisjärjestelyn keskeiset tekijät olivat seuraavat:- parlamentti vapautui velvoitteestaan jatkaa Belliard-rakennuksen vuokraamista vuoteen 2007 saakka,- omistajat palauttavat parlamentin maksaman vuokran ajalta 1.1.-31.3.2001,- komiteat korvaavat parlamentille vuoden 2000 vuokrat,- parlamentti vapautuu velvoitteestaan palauttaa rakennus alkuperäisessä tilassa vuokrasopimuksen päättyessä,- komiteat pääsevät vuoden 2003 lopussa tai vuoden 2004 alussa käyttämään rakennusta, joka sopii niiden tarpeisiin, jossa on modernit tilat ja joka täyttää korkeat ympäristöstandardit,- ehtoihin sisältyy 26 miljoonan euron ennakkomaksu, joka on tarkoitettu komiteoiden erityistarpeiden rahoittamiseen täysin omistajien kunnostamassa rakennuksessa, ja indeksoitu 8,28 miljoonan euron vuosimaksu (joka laskettiin 6709288 euroon kunnostamisen ajaksi),- komiteoilla on mahdollisuus ostaa täysi omistusoikeus yhdellä eurolla;72. palauttaa mieliin, että budjettivaliokunnan puheenjohtaja ja esittelijä ilmoittivat 17. lokakuuta 2000 päivätyllä kirjeellä TSK:lle ja AK:lle, että sopimuksen allekirjoittaminen sopii yhteen niiden periaatteiden kanssa, jotka parlamentti vahvisti 28. maaliskuuta 2000 hyväksyessään näiden kahden komitean erityisten toimintatarpeiden rahoittamiseen suunnatun 26 miljoonan euron siirron; toteaa, ettei budjettivaliokunnalla näin ollen ollut mitään sitä vastaan, että nämä komiteat allekirjoittavat 27 vuoden vuokrasopimuksen Belliard- ja Montoyer-rakennuksista;73. kiinnittää kuitenkin huomiota tilintarkastustuomioistuimen huomautukseen (7.27 c kohta) siitä, että vuokrasopimus kattoi myös kunnostustöitä, joista ei ollut järjestetty tarjouskilpailua; toteaa, etteivät komiteat ota tätä asiaa esiin vastauksissaan;74. panee merkille, että komiteat noudattivat tilintarkastustuomioistuimen ehdotusta (7.68 kohta) siitä, että sopimus pitäisi neuvotella pikaisesti uudelleen, jotta voitaisiin sopia mahdollisesta ennenaikaisesta lunastamisesta taloudellisesti järkevin ehdoin; toteaa kuitenkin, että omistajat eivät olleet halukkaita tarjoamaan hyväksyttäviä ehtoja ja että komiteat ovat siksi keskeyttäneet neuvottelut;75. huomauttaa, että vaikka 15. joulukuuta 2000 allekirjoitetuista sopimuksista on se etu, että komiteoilla on modernit tilat, jotka sopivat niiden tarpeisiin ja jotka siirtyvät myöhemmin niiden omistukseen ja että parlamentin tileistä poistuu D3-rakennuksen (Spinelli) käyttöönoton jälkeen tarpeettomaksi käyneen rakennuksen aiheuttama rahoitustaakka Belliard-rakennuksen oltua tyhjillään noin kuusi vuotta, vaikka yhteisön talousarviosta on maksettu vuokraa syyskuusta 1997 vuoden 2003 loppuun tai vuoden 2004 alkuun;76. panee lisäksi merkille, että muutosta Belliard-rakennukseen on muitakin taloudellisia seurauksia, kuten- TSK:n ja AK:n muuttokustannukset nykyisistä, Ravenstein-rakennuksessa sijaitsevista tiloista,- Ravenstein-rakennuksen kunnostaminen ennen sen palauttamista omistajille 40 vuoden käytön jälkeen,- komiteoiden henkilöstötaulukkoon on lisätty virkoja Belliard-hankkeen hoitamista varten;77. panee merkille, että kun TSK otti Belliard-rakennuksen haltuunsa, sen omistajat ovat välttyneet siltä, että he olisivat vuonna 2007 saaneet takaisin haltuunsa vanhan rakennuksen, jossa on jonkin verran asbestia(15) ja joka olisi edellyttänyt täysimääräistä kunnostusta yksin heidän kustannuksellaan, jotta rakennuksesta olisi tullut uudelleen vuokraamiskelpoinen;78. kannattaa tilintarkastustuomioistuimen suositusta (7.66 kohta), jonka toimielimet ovat vastauksissaan ottaneet yleisesti hyvin vastaan ja joka koskee sellaisen yhteisen rakenteen luomista, joka vastaisi erilaisista Brysselissä ja Luxemburgissa sijaitseviin kiinteistöihin liittyvistä teknisistä ja rahoituksellisista seikoista;Pääluokka VIII - Oikeusasiamies79. palauttaa mieliin, että vastuuvapaudesta Euroopan unionin yleisen talousarvion toteuttamisesta varainhoitovuonna 1999 - Pääluokka I - Euroopan parlamentti / Liite: Euroopan oikeusasiamies 4 päivänä huhtikuuta 2001 tekemänsä päätöksen(16) 41 kohdassa parlamentti korosti tarvetta välttää oikeusasiamiehen käytettävissä olevien määrärahojen huomattavaa peruuntumista;80. panee merkille, että oikeusasiamiehen talousarvion toteutuksessa vuonna 2000 alkuperäisiä määrärahoja peruuntui 17,52 prosenttia (1999: 14,46 %; 1998: 8,58 %), mikä merkitsee nousevaa kehitystä; toistaa pyyntönsä oikeusasiamiehelle, että tämä parantaa budjettivallan käyttäjän tämän käyttöön asettamien varojen hyödyntämistä;Vastuuvapauspäätökset81. myöntää talous- ja sosiaalikomitean pääsihteerille vastuuvapauden komitean talousarvion toteuttamisesta varainhoitovuosina 1996 ja 1997;82. myöntää talous- ja sosiaalikomitean pääsihteerille vastuuvapauden komitean talousarvion toteuttamisesta varainhoitovuosina 1998 ja 1999;83. myöntää vastuuvapauden tuomioistuimen kirjaajalle, tilintarkastustuomioistuimen, talous- ja sosiaalikomitean ja alueiden komitean pääsihteereille sekä oikeusasiamiehelle varainhoitovuoden 2000 talousarvioiden toteuttamisesta;84. kehottaa puhemiestä välittämään tämän päätöksen neuvostolle, komissiolle, tuomioistuimelle, tilintarkastustuomioistuimelle, talous- ja sosiaalikomitealle, alueiden komitealle ja Euroopan oikeusasiamiehelle ja julkaisemaan sen Euroopan yhteisöjen virallisessa lehdessä (L-sarja).PääsihteeriJulian PriestleyPuhemiesPat Cox(1) EYVL C 359, 15.12.2001.(2) EYVL C 21 E, 24.1.2002, s. 236.(3) EYVL C 47 E, 21.2.2002, s. 108.(4) EYVL L 326, 18.12.1999, s. 1.(5) EYVL C 109, 14.4.2000.(6) Vastaus kyselyyn, 4.3 kohta.(7) EYVL C 312, 7.11.2001.(8) Kyselyn vastaukset, 6.1 kohta.(9) EYVL L 160, 15.6.2001, s. 38.(10) TSK:n kertomus budjettivallan käyttäjälle, varainhoitovuosi 2000.(11) EYVL C 328, 26.10.1998, s. 115.(12) Lausunto nro 7/98 talous- ja sosiaalikomitean takaisinperintämenetelmien tehokkuudesta sekä talous- ja sosiaalikomitean käyttöönottamasta matkakulujen hallinnointiin ja korvaamiseen tarkoitetusta uudesta järjestelmästä.(13) Tutkintayksikkö, joka korvasi UCLAFin 1. heinäkuuta 1999 alkaen (htttp://europa.eu.int/comm/dgs/olaf/mission/en.htm).(14) "The ESC on the road to modernisation", lokakuu 2000.(15) TSK:n ja AK:n edistymiskertomus budjettivaliokunnalle, 6.10.2000 ja 14.6.2001.(16) EYVL L 160, 15.6.2001, s. 25.


title: Neuvoston päätös 2014/213/YUTP, annettu 14 päivänä huhtikuuta 2014, Guinean tasavaltaan kohdistuvista rajoittavista toimenpiteistä annetun päätöksen 2010/638/YUTP muuttamisesta

text:
                  15.4.2014

                  FI

                  Euroopan unionin virallinen lehti

                  L 111/83

         NEUVOSTON PÄÄTÖS 2014/213/YUTP,
         annettu 14 päivänä huhtikuuta 2014,
         Guinean tasavaltaan kohdistuvista rajoittavista toimenpiteistä annetun päätöksen 2010/638/YUTP muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan,
         sekä katsoo seuraavaa:

                     (1)

                     Neuvosto antoi 25 päivänä lokakuuta 2010 päätöksen 2010/638/YUTP (1) Guinean tasavaltaan kohdistuvista rajoittavista toimenpiteistä.

                     (2)

                     Guinean tasavallan tapahtumat huomioon ottaen aseidenvientikielto ja sellaisten tarvikkeiden vientikielto, joita voidaan käyttää kansalliseen sortotoimintaan, olisi lopetettava.

                     (3)

                     Päätös 2010/638/YUTP olisi sen vuoksi muutettava,

               ON HYVÄKSYNYT TÄMÄN PÄÄTÖKSEN:

            1 artikla
            Kumotaan päätöksen 2010/638/YUTP 1 ja 2 artikla.

            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Luxemburgissa 14 päivänä huhtikuuta 2014.

                  Neuvoston puolesta

                  Puheenjohtaja

               C. ASHTON

            (1)  EUVL L 280, 26.10.2010, s. 10.


title: Neuvoston päätös 2011/635/YUTP, annettu 26 päivänä syyskuuta 2011 , Somaliaan kohdistuvista rajoittavista toimenpiteistä annetun neuvoston päätöksen 2010/231/YUTP muuttamisesta

text:
               27.9.2011

               FI

               Euroopan unionin virallinen lehti

               L 249/12

         NEUVOSTON PÄÄTÖS 2011/635/YUTP,
   annettu 26 päivänä syyskuuta 2011,
   Somaliaan kohdistuvista rajoittavista toimenpiteistä annetun neuvoston päätöksen 2010/231/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan
   sekä katsoo seuraavaa:

               (1)

               Neuvosto hyväksyi 10 päivänä joulukuuta 2002 Somaliaan kohdistuvista rajoittavista toimenpiteistä yhteisen kannan 2002/960/YUTP (1) sen jälkeen, kun Yhdistyneiden kansakuntien, jäljempänä ‘YK’, turvallisuusneuvosto oli antanut päätöslauselmat 733 (1992), 1356 (2001) ja 1425 (2002).

               (2)

               Neuvosto hyväksyi 16 päivänä helmikuuta 2009 Somaliaan kohdistuvista rajoittavista toimenpiteistä ja yhteisen kannan 2002/960/YUTP kumoamisesta yhteisen kannan 2009/138/YUTP (2), jolla pantiin täytäntöön YK:n turvallisuusneuvoston päätöslauselma 1844 (2008). Neuvosto hyväksyi 1 päivänä maaliskuuta 2010 päätöksen 2010/126/YUTP yhteisen kannan 2009/138/YUTP muuttamisesta (3) ja YK:n turvallisuusneuvoston päätöslauselman 1907 (2009) täytäntöönpanemisesta.

               (3)

               Neuvosto hyväksyi 26 päivänä huhtikuuta 2011 Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta annetun päätöksen 2010/231/YUTP (4) sen jälkeen, kun YK:n turvallisuusneuvosto oli antanut päätöslauselman 1916 (2010) ja YK:n turvallisuusneuvoston Somaliaa koskevan päätöslauselman 751 (1992) nojalla perustettu pakotekomitea, jäljempänä ‘pakotekomitea’, oli hyväksynyt luettelon henkilöistä ja yhteisöistä, joihin kohdistetaan rajoittavia toimenpiteitä.

               (4)

               Pakotekomitea päivitti 28 päivänä heinäkuuta 2011 luettelon henkilöistä ja yhteisöistä, joihin kohdistetaan rajoittavia toimenpiteitä.

               (5)

               YK:n turvallisuusneuvosto hyväksyi 29 päivänä heinäkuuta 2011 päätöslauselman 2002 (2011), jolla laajennetaan nimeämisen perusteita, jotta ne kattavat poliittiset tai sotilaalliset johtajat, jotka sovellettavan kansainvälisen oikeuden vastaisesti värväävät tai käyttävät lapsia aseellisissa selkkauksissa Somaliassa, sekä henkilöt ja yhteisöt, jotka ovat vastuussa sovellettavan kansainvälisen oikeuden sellaisesta rikkomuksesta Somaliassa, joka kohdistuu siviilihenkilöihin, myös lapsiin ja naisiin, aseellisissa selkkauksissa, mukaan lukien tappaminen ja vammauttaminen, seksuaalinen ja sukupuoleen perustuva väkivalta, hyökkäykset kouluihin ja sairaaloihin sekä kaappaukset ja pakkosiirrot.

               (6)

               Lisäksi YK:n turvallisuusneuvoston päätöslauselmassa 2002 (2011) selvennettiin poikkeusta, jolla sallitaan sellaisten varojen, muun rahoitusomaisuuden tai muiden taloudellisten resurssien saataville asettamiseen, jotka ovat tarpeen, jotta YK, sen erityisjärjestöt tai ohjelmat, humanitaarista apua antavat humanitaariset järjestöt, joilla on tarkkailija-asema YK:n yleiskokouksessa, tai niiden täytäntöönpanokumppanit, voivat toimittaa kiireellisesti tarvittua humanitaarista apua Somaliaan hyvissä ajoin.

               (7)

               Päätös 2010/231/YUTP olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/231/YUTP seuraavasti:

               1.

               Korvataan 2 artikla seuraavasti:
               ”2 artikla
               Jäljempänä 3 artiklassa, 5 artiklan 1 kohdassa sekä 6 artiklan 1 ja 2 kohdassa säädetyt rajoittavat toimenpiteet kohdistetaan pakotekomitean nimeämiin henkilöihin ja yhteisöihin, jotka:

                           —

                           osallistuvat Somalian rauhaa, turvallisuutta tai vakautta uhkaaviin toimiin tai tukevat niitä, mukaan lukien toimet, jotka vaarantavat 18 päivänä elokuuta 2008 tehdyn Djiboutin sopimuksen tai poliittisen prosessin, tai osallistuvat Somalian siirtymäkauden liittovaltioelimiä tai AMISOMia voimakeinoin uhkaaviin toimiin;

                           —

                           ovat rikkoneet 1 artiklassa tarkoitettua aseidenvientikieltoa ja siihen liittyviä toimenpiteitä;

                           —

                           estävät humanitaarisen avun toimittamista Somaliaan tai humanitaarisen avun saantia tai jakelua Somaliassa;

                           —

                           ovat poliittisia tai sotilaallisia johtajia, jotka sovellettavan kansainvälisen oikeuden vastaisesti värväävät tai käyttävät lapsia aseellisissa selkkauksissa Somaliassa;

                           —

                           ovat vastuussa sovellettavan kansainvälisen oikeuden sellaisista rikkomuksista Somaliassa, jotka kohdistuvat siviilihenkilöihin, myös lapsiin ja naisiin, aseellisissa selkkauksissa, mukaan lukien tappaminen ja vammauttaminen, seksuaalinen ja sukupuoleen perustuva väkivalta, hyökkäykset kouluihin ja sairaaloihin sekä kaappaukset ja pakkosiirrot.

                     Nämä henkilöt ja yhteisöt on lueteltu liitteessä.”

               2.

               Korvataan 6 artiklan 6 kohta seuraavasti:
               ”6.   Edellä olevaa 1 ja 2 kohtaa ei sovelleta sellaisten varojen, muun rahoitusomaisuuden tai muiden taloudellisten resurssien saataville asettamiseen, jotka ovat tarpeen, jotta YK, sen erityisjärjestöt tai ohjelmat, humanitaarista apua antavat humanitaariset järjestöt, joilla on tarkkailija-asema YK:n yleiskokouksessa, tai niiden täytäntöönpanokumppanit, mukaan lukien YK:n Somaliaa koskevaan yhteisvetoomukseen osallistuvat kahden- tai monenvälisesti rahoitetut hallituksista riippumattomat järjestöt, voivat toimittaa kiireellisesti tarvittua humanitaarista apua Somaliaan hyvissä ajoin.”

         2 artikla
   Korvataan päätöksen 2010/231/YUTP liite tämän päätöksen liitteessä olevalla tekstillä.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 26 päivänä syyskuuta 2011.

            Neuvoston puolesta

            Puheenjohtaja

         M. KOROLEC

      (1)  EYVL L 334, 11.12.2002, s. 1.

      (2)  EUVL L 46, 17.2.2009, s. 73.

      (3)  EUVL L 51, 2.3.2010, s. 18.

      (4)  EUVL L 105, 27.4.2010, s. 17.

      LIITE

            ”LIITE

               LUETTELO 2 ARTIKLASSA TARKOITETUISTA HENKILÖISTÄ JA YHTEISÖISTÄ

            I   Henkilöt

                        1.

                        Yasin Ali Baynah (myös a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax)
                        Syntymäaika: 24.12.1965. Kansalaisuus: Somalia. Toinen kansalaisuus: Ruotsi. Asuinpaikka: Rinkeby, Tukholma, Ruotsi; Mogadishu, Somalia. YK nimennyt: 12.4.2010.
                        Yasin Ali Baynah on yllyttänyt hyökkäyksiin siirtymäkauden liittohallitusta (TFG) ja Somaliassa toteutettavaa Afrikan unionin operaatiota (AMISOM) vastaan. Hän on myös hankkinut tukea ja kerännyt varoja liikkeiden ”Alliance for Re-Liberation of Somalia” ja ”Hisbul islam” puolesta, jotka molemmat ovat aktiivisesti mukana toimissa, jotka uhkaavat rauhaa ja turvallisuutta Somaliassa, mukaan lukien Djiboutin sopimuksen hylkääminen ja hyökkäykset TFG:n ja AMISOMin joukkoja vastaan Mogadishussa.

                        2.

                        Hassan Dahir Aweys (myös a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) ”Hassan, Sheikh”)
                        Syntymäaika: 1935. Kansalaisuus: Somalia. Asuinpaikka: Somalia. YK nimennyt: 12.4.2010.
                        Hassan Dahir Aweys on toiminut ja toimii edelleen vanhempana poliittisena ja ideologisena johtajana erilaisissa aseellisissa oppositioryhmissä, jotka ovat vastuussa toistuvasta yleisen ja täydellisen asevientikiellon rikkomisesta ja/tai toimista, jotka uhkaavat Djiboutin rauhansopimusta sekä siirtymäkauden liittohallituksen (TFG) ja Somaliassa toteutettavan Afrikan unionin operaation (AMISOM) joukkoja. Kesäkuusta 2006 syyskuuhun 2007 Aweys toimi Islamilaisten tuomioistuinten liiton (the Islamic Courts Union) keskuskomitean puheenjohtajana, heinäkuussa 2008 hän julisti itsensä liikkeen ”Alliance for Re-Liberation of Somalia-Asmara wing” puheenjohtajaksi, ja toukokuussa 2009 hänet nimitettiin TFG:tä vastustavien ryhmien liiton Hisbul Islamin puheenjohtajaksi. Kaikissa näissä tehtävissä Aweysin lausunnot ja toimet ovat osoittaneet yksiselitteisen ja jatkuvan aikomuksen hajottaa TFG ja karkottaa AMISOM voimakeinoin Somaliasta.

                        3.

                        Hassan Abdullah Hersi Al-Turki (myös a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle)
                        Syntymäaika: noin 1944. Syntymäpaikka: Ogadenin alue, Etiopia. Kansalaisuus: Somalia. Asuinpaikka: Somalia. YK nimennyt: 12.4.2010.
                        Hassan Abdullah Hersi Al-Turki on ollut aseistautuneen puolisotilaallisen ryhmän vanhempia johtajia 1990-luvun puolivälistä ja osallistunut lukuisiin asevientikiellon rikkomisiin. Vuonna 2006 al-Turki toimitti joukkoja Islamilaisten tuomioistuinten liiton suorittamaan Mogadishun valtaukseen ja hänestä tuli al-Shabaabin kanssa liittoutuneen ryhmänsä sotilasjohtaja. Vuodesta 2006 al-Turki on antanut erilaisten aseellisten oppositioryhmien, esimerkiksi al-Shabaabin, järjestää koulutusta hallinnassaan olevalla alueella. Syyskuussa 2007 al-Turki esiintyi al-Jazeeran uutisvideossa, jossa näytettiin hänen johdollaan tapahtuvaa puolisotilaallista koulutusta.

                        4.

                        Ahmed Abdi aw-Mohamed (myös a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) ”Godane”, f) ”Godani”, g) ”Mukhtar, Shaykh”, h) ”Zubeyr, Abu”)
                        Syntymäaika: 10.7.1977. Syntymäpaikka: Hargeisa, Somalia. Kansalaisuus: Somalia. YK nimennyt: 12.4.2010.
                        Ahmed Abdi AW-Mohamed on al-Shabaabin vanhempia johtajia ja hänet nimitettiin julkisesti organisaation emiiriksi joulukuussa 2007. Hänellä on komentovastuu al-Shabaabin operaatioista koko Somaliassa. AW-Mohamed on tuominnut Djiboutin rauhanprosessin ulkomaisena salaliittona, ja toukokuussa 2009 esitettiin Somalian medioissa äänitallenne, jossa hän tunnusti joukkojensa osallistuneen tuoreisiin taisteluihin Mogadishussa.

                        5.

                        Fuad Mohamed Khalaf (myös a) Fuad Mohamed Khalif, b) Fuad Mohamed Qalaf, c) Fuad Mohammed Kalaf, d) Fuad Mohamed Kalaf, e) Fuad Mohammed Khalif, f) Fuad Khalaf, g) Fuad Shongale, h) Fuad Shongole, i) Fuad Shangole, j) Fuad Songale, k) Fouad Shongale, l) Fuad Muhammad Khalaf Shongole)
                        Kansalaisuus: Somalia. Asuinpaikka: Mogadishu, Somalia. Toinen asuinpaikka: Somalia. YK nimennyt: 12.4.2010.
                        Fuad Mohamed Khalaf on auttanut taloudellisen tuen hankkimisessa al-Shabaabille. Toukokuussa 2008 hän järjesti kaksi varainkeruutapahtumaa al-Shabaabia varten Kismaayon moskeijoissa Somaliassa. Huhtikuussa 2008 Khalaf ja useat muut henkilöt kohdistivat ajoneuvoräjähteillä suoritettuja hyökkäyksiä Etiopian tukikohtiin ja Somalian siirtymäkauden liittohallituksen henkilöstöön Mogadishussa Somaliassa. Toukokuussa 2008 Khalaf ja joukko taistelijoita valtasivat poliisiaseman Mogadishussa tappaen tai haavoittaen useita sotilaita.

                        6.

                        Bashir Mohamed Mahamoud (myös a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) ”Abu Muscab”, i) ”Qorgab”)
                        Syntymäaika: noin 1979–1982. Vaihtoehtoinen syntymäaika: 1982. Kansalaisuus: Somalia. Asuinpaikka: Mogadishu, Somalia. YK nimennyt: 12.4.2010
                        Bashir Mohamed Mahamoud on al-Shabaabin sotilaskomentajia. Mahamoud oli myös yksi noin kymmenestä al-Shabaabin johtoneuvoston jäsenestä vuoden 2008 lopusta. Mahamoud ja eräs hänen liittolaisensa vastasivat 10.6.2009 tehdystä kranaatinheitiniskusta Somalian siirtymäkauden liittohallitusta vastaan Mogadishussa.

                        7.

                        Mohamed Sa’id (myös a)”Atom”, b) Mohamed Sa’id Atom, c) Mohamed Siad Atom)
                        Syntymäaika: noin 1966. Syntymäpaikka: Galgala, Somalia. Asuinpaikka: Galgala, Somalia. Toinen asuinpaikka: Badhan, Somalia. YK nimennyt: 12.4.2010.
                        Mohamed Said ”Atom” on osallistunut toimiin, jotka uhkaavat Somalian rauhaa, turvallisuutta tai vakautta. Atom on suoraan tai välillisesti toimittanut, myynyt tai siirtänyt Somaliaan aseita tai niihin liittyviä tarvikkeita tai neuvontaa, koulutusta tai apua, mukaan lukien rahoitus ja rahoitusapu, jotka liittyvät sotilastoimintaan, aseidenvientikiellon vastaisesti. Atom on todettu yhdeksi tärkeimmistä aseiden ja ammusten toimittajista al-Shabaabin operaatioille Puntlandin alueella. Hänen sanotaan olevan niiden puolisotilaalllisten joukkojen johtaja, jotka syntyivät vuonna 2006 Pohjois-Somaliassa Itä-Sanaagin alueella. Nämä joukot koostuvat 250 taistelijasta ja ovat osallistuneet sieppauksiin, merirosvoukseen ja terroritekoihin ja tuovat maahan omat aseensa aseidenvientikiellon vastaisesti. Atom on tehnyt joukoistaan alueen tärkeimmän sotilaallisena yksikön, ja sen päätukikohta on Galgalan lähellä ja sivutukikohta Badhanin lähellä. Joidenkin tietojen mukaan Atom on liittoutunut al-Shabaabin kanssa ja saattaa ottaa vastaan ohjeita al-Shabaabin johtajalta Fu’aad Mohamed Khalafilta.
                        Lisäksi Atomin kerrotaan osallistuvan laittomaan asekauppaan Somaliassa. Useista lähteistä peräisin olevien tietojen mukaan hänen joukkonsa saavat aseita ja varusteita Jemenistä ja Eritreasta. Joulukuun 2008 raportin mukaan eräs silminnäkijä kertoi kuudesta tällaisesta lähetyksestä neljän viikon aikana vuoden 2008 alussa, ja kukin lähetys riitti täyttämään kaksi avopakettiautoa pienaseilla, ammuksilla ja singoilla. Erään asekauppaan perehtyneen bossasolaisen liikemiehen mukaan Atomin lähetykset eivät päädy asemarkkinoille, mikä viittaa siihen, että ne joko varataan hänen joukoilleen tai siirretään al-Shabaab toiminta-alueella Etelä-Somaliassa oleville vastaanottajille.
                        Atomin joukot osallistuivat saksalaisen avustustyöntekijän sieppaukseen, kahden somalialaisen sieppaukseen Bossason lähellä ja pommi-iskuun 5.2.2008 Bossasossa etiopialaisia siirtolaisia vastaan, ja siinä kuoli 20 henkilöä ja haavoittui yli 100 henkilöä. Atomin joukoilla saattaa olla myös osuus saksalaisen pariskunnan sieppauksessa, jonka merirosvot suorittivat kesäkuussa 2008.

                        8.

                        Fares Mohammed Mana’a (myös a) Faris Mana’a, b) Fares Mohammed Manaa)
                        Syntymäaika: 8.2.1965. Syntymäpaikka: Sadah, Jemen. Passin nro: 00514146; myöntämispaikka: Sanaa, Jemen. Henkilökortin nro: 1417576; myöntämispaikka: Al-Amana, Jemen; myöntämispäivä: 7.1.1996. YK nimennyt: 12.4.2010
                        Fares Mohammed Mana’a on suoraan tai välillisesti toimittanut, myynyt tai siirtänyt Somaliaan aseita tai niihin liittyviä tarvikkeita aseidenvientikiellon vastaisesti. Mana’a tunnetaan laittoman asekaupan harjoittajana. Jemenin hallitus julkaisi lokakuussa 2009 asekauppiaiden mustan listan, jonka kärjessä on Mana’a, osana pyrkimyksiä pysäyttää aseiden tulva maassa, jossa on aseita kuulemma enemmän kuin ihmisiä. ”Faris Mana’a on merkittävä laittoman asekaupan harjoittaja, ja tämä on hyvin tiedossa”, kertoi kesäkuussa 2009 yhdysvaltalainen toimittaja, joka kommentoi Jemeniin liittyviä kysymyksiä, laatii puolivuosittain maaraportin ja on osallistunut Jane’s Intelligence Groupin työhön. Yemen Timesin joulukuussa 2007 ilmestyneessä artikkelissa Mana’asta käytetään nimitystä ”Šeikki Faris Mohammed Mana’a, asekauppias (an arms dealer)”. Tammikuussa 2008 samassa lehdessä häntä kuvataan seuraavasti: ”Šeikki Faris Mana’a, asekauppias (an arms tradesman).”
                        Vuodesta 2008 puolivälistä lähtien Jemen on toiminut laittomien asekuljetusten keskuksena Afrikan sarven alueella, ja niihin kuuluvat erityisesti asekuljetukset meritse Somaliaan. Vahvistamattomien tietojen mukaan Faris Mana’a on osallistunut useaan otteeseen Somaliaan suuntautuneihin kuljetuksiin. Vuonna 2004 Mana’a oli mukana asetoimituksia koskevissa sopimuksissa Itä-Euroopan kanssa, ja väitetään, että aseet toimitettiin somalialaisille taistelijoille. Vuonna 1992 määrätystä Somaliaa koskevasta YK:n aseidenvientikiellosta huolimatta Mana’an kiinnostus laittomaan aseiden toimitukseen Somaliaan alkoi viimeistään vuonna 2003. Vuonna 2003 Mana’a teki tarjouksen tuhansien aseiden ostamisesta Itä-Euroopasta ja ilmoitti aikovansa myydä joitakin aseita Somaliaan.

                        9.

                        Hassan Mahat Omar (myös a) Hassaan Hussein Adam, b) Hassane Mahad Omar, c) Xassaan Xuseen Adan, d) Asan Mahad Cumar, e) Abu Salman, f) Abu Salmaan, g) Sheikh Hassaan Hussein).
                        Syntymäaika: 10.4.1979. Syntymäpaikka: Garissa, Kenia. Kansalaisuus: Mahdollisesti Etiopia. Passin nro: A 1180173 Kenia, voimassaolo päättyy 20.8.2017 Henkilökortin nro: 23446085. Asuinpaikka: Nairobi, Kenia. YK nimennyt: 28.7.2011.
                        Hassan Mahat Omar osallistuu Somalian rauhaa, turvallisuutta tai vakautta uhkaaviin toimiin. Hän on imaami ja yhtenä johtohahmona Masjid-ul-Axmar-liikkeessä, joka on Nairobissa toimiva Al-Shabaabiin epävirallisesti kuuluva keskus. Hän osallistuu myös uusien jäsenten värväämiseen ja varojen keräämiseen Al-Shabaabille, myös sähköisesti Al-Shabaabiin sidoksissa olevan alqimmah.net-sivuston kautta.
                        Lisäksi hän on antanut Al-Shabaabin eräällä chattipalstalla fatwa-lausuntoja kehottaen Somalian väliaikaisen liittohallituksen vastaisiin hyökkäyksiin.

                        10.

                        Omar Hammami (myös a) Abu Maansuur Al-Amriki, b) Abu Mansour Al-Amriki, c) Abu Mansuur Al-Amriki, d) Umar Hammami, e) Abu Mansur Al-Amriki).
                        Syntymäaika: 6.5.1984. Syntymäpaikka: Alabama, Yhdysvallat. Kansalaisuus: Yhdysvallat. Uskotaan omaavan myös Syyrian kansalaisuuden.
                        Passin nro: 403062567 (US). Sosiaaliturvanumero: 423-31-3021 (US). Asuinpaikka: Somalia. Lisätietoja: Naimisissa somalialaisen naisen kanssa. Asui Egyptissä vuonna 2005; muutti Somaliaan vuonna 2009. YK nimennyt: 28.7.2011.
                        Omar Hammami osallistuu Somalian rauhaa, turvallisuutta tai vakautta uhkaaviin toimiin. Hän on Al-Shabaabin vanhempi jäsen. Hän osallistuu ulkomaisten sotilaiden värväämiseen, rahoittamiseen ja palkkaamiseen Somaliassa. Hänet kuvataan räjähteiden ja yleisesti sodankäynnin asiantuntijaksi. Lokakuusta 2007 lähtien hän on esiintynyt televisiolähetyksissä ja Al-Shabaabin propagandavideoissa. Hänet on nähty Al-Shabaab-taistelijoiden koulutusta käsittelevässä videossa. Hän on myös esiintynyt videoissa ja verkkosivustoilla kehottaen taistelijoita liittymään runsaslukuisemmin Al-Shabaabiin.

                  II   Yhteisöt

            Al-Shabaab (myös a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb’ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement)
            Sijainti: Somalia. YK nimennyt: 12.4.2010.
            Al-Shabaab on osallistunut Somalian rauhaa, turvallisuutta tai vakautta suoraan tai välillisesti uhkaaviin toimiin, joita ovat erityisesti, mutta eivät yksinomaan, seuraavat: toimet, jotka vaarantavat 18.8.2008 tehdyn Djiboutin sopimuksen tai poliittisen prosessin; ja toimet, jotka uhkaavat siirtymäkauden liittovaltioelimiä, Somaliassa toteutettavaa Afrikan unionin operaatiota (AMISOM) tai muita kansainvälisiä Somaliaan liittyviä rauhanturvaoperaatioita.
            Al-Shabaab on myös estänyt humanitaarisen avun toimittamista Somaliaan tai humanitaarisen avun saantia tai jakelua Somaliassa.
            Somaliaa koskevan päätöslauselman 751 (1992) nojalla perustetun turvallisuusneuvoston komitean puheenjohtajan turvallisuusneuvostolle 29.7.2009 antaman lausunnon mukaisesti sekä Al-Shabaab että Hisb’ul Islam ovat julkisesti ja toistuvasti ottaneet vastuun joukkojen iskuista Somalian väliaikaista liittohallitusta (TFG) ja Somaliassa toteutettavaa Afrikan unionin operaatiota (AMISOM) vastaan. Al-Shabaab otti vastuun myös Somalian väliaikaisen liittohallituksen virkamiesten surmaamisesta ja 19.7.2009 teki Bayn ja Bakoolin alueilla iskuja UNOPSin, UNDSS:n ja UNDP:n paikallistoimistoihin ja sulki ne päätöslauselman 1844 (2008) c alakohdan vastaisesti. Al-Shabaab on lisäksi toistuvasti estänyt humanitaarisen avun saantia tai jakelua Somaliassa.
            YK:n pääsihteerin 20.7.2009 turvallisuusneuvostolle antama kertomus Somalian tilanteesta sisälsi seuraavat kohdat Al-Shabaabin toimista Somaliassa:
            Al-Shabaabin kaltaisten kapinallisryhmien väitetään kiristävän rahaa yksityisiltä yrityksiltä ja värväävän nuoria ihmisiä, myös lapsisotilaita, liittymään hallituksen vastaiseen taisteluun Mogadishussa. Al-Shabaab on vahvistanut, että sen joukkoihin kuuluu ulkomaisia sotilaita, ja avoimesti ilmoittanut työskentelevänsä al-Qaida -järjestön kanssa Mogadishussa Somalian hallituksen hajottamiseksi. Ulkomaiset sotilaat, joista monet kuulemma ovat kotoisin Pakistanista tai Afganistanista, vaikuttavat hyvin koulutetuilta ja taisteluihin jo osallistuneilta. Heidän on havaittu käyttävän huppua ja suuntaavan sotatoimia hallituksen joukkoja vastaan Mogadishussa ja sitä ympäröivillä alueilla.
            Al-Shabaab on tehostanut strategiaansa Somalian väestön pakottamiseksi ja pelottelemiseksi, ja sitä kuvaavat huolellisesti valittujen keskeisten henkilöiden murhat ja klaanien vanhimpien pidätykset, ja monet näistä on murhattu. Kansallisesta turvallisuudesta vastannut ministeri Omar Hashi Aden tapettiin 19.6.2009 laajassa autopommi-itsemurhaiskussa Beletwynessä. Yli 30 muuta henkilöä sai surmansa kyseisessä iskussa, jonka kansainvälinen yhteisö samoin kuin Somalian yhteiskunta laajalti voimakkaasti tuomitsivat.
            YK:n turvallisuusneuvoston Somalian toiminnan valvontaryhmän joulukuussa 2008 antaman raportin (2008/769) mukaan Al-Shabaab on vastuussa Somaliassa viime vuosina tehdyistä lukuisista hyökkäyksistä, joista mainittakoon:

                        —

                        Maailman elintarvikeohjelman puitteissa työskennelleen somalialaisen autonkuljettajan raportoitu surmaaminen ja mestaaminen syyskuussa 2008.

                        —

                        Puntlandissa sijaitsevalla torilla 6.2.2008 tapahtuneessa pommi-iskussa kuoli 120 ja haavoittui yli 100 ihmistä.

                        —

                        Sarja Somalimaassa toteutettuja pommi-iskuja ja kohdennettuja murhia tarkoituksena katkaista vuoden 2006 parlamenttivaalit.

                        —

                        Useiden ulkomaisten avustustyöntekijöiden murhat vuosina 2003 ja 2004.

                  Al-Shabaab valtasi YK:n tilat Somaliassa 20.7.2009 ja määräsi YK:n kolme virastoa kielletyiksi al-Shabaabin hallitsemalla alueella Somaliassa. Lisäksi Somalian väliaikaisen liittohallituksen joukot taistelivat al-Shabaabin ja Hizbul Islamin kapinallisia vastaan 11.–12.7.2009; taisteluissa menehtyi yli 60 ihmistä. 11.7.2009 käydyissä taisteluissa al-Shabaab ampui Villa Somaliaan neljä kranaattia, minkä seurauksena kolme Somaliassa toteutettavan Afrikan unionin operaation (AMISOM) sotilasta menehtyi ja kahdeksan muuta loukkaantui.
            British Broadcasting Corporation julkaisi 22.2.2009 artikkelin, jonka mukaan al-Shabaab on ottanut vastuun Afrikan unionin sotilastukikohtaan Mogadishussa suunnatusta autopommi-itsemurhaiskusta. Artikkelin mukaan Afrikan unioni oli vahvistanut yhdentoista Afrikan unionin rauhanturvaajan menehtymisen ja viidentoista muun henkilön loukkaantumisen.
            Reutersin 14. 7.2009 julkaiseman artikkelin mukaan al-Shabaabin taistelijat tekivät menestyksellä sissi-iskuja vuonna 2009 Somalian ja Afrikan unionin joukkoja vastaan.
            Voice of American 10.7.2009 julkaistun artikkelin mukaan Al-Shabaab oli osallisena Somalian hallituksen joukkoja vastaan toukokuussa 2009 kohdistuneessa hyökkäyksessä.
            Council on Foreign relationsin verkkosivustolla julkaistun, 27.2.2009 päivätyn artikkelin mukaan al-Shabaab on kapinoinut Somalian väliaikaista liittohallitusta ja sen etiopialaisia tukijoita vastaan vuodesta 2006 lähtien. Al-Shabaab tappoi 11 burundilaista sotilasta tuhoisimmassa AU:n rauhanturvaajiin koskaan kohdistuneessa hyökkäyksessä; al-Shabaab osallistui raskaisiin taisteluihin, joissa menehtyi vähintään 15 ihmistä Mogadishussa.”


title: 2008/904/EY: Neuvoston päätös, tehty 27 päivänä marraskuuta 2008 , alueiden komitean alankomaalaisen jäsenen ja kahden varajäsenen nimeämisestä

text:
               5.12.2008

               FI

               Euroopan unionin virallinen lehti

               L 327/18

      NEUVOSTON PÄÄTÖS,
   tehty 27 päivänä marraskuuta 2008,
   alueiden komitean alankomaalaisen jäsenen ja kahden varajäsenen nimeämisestä
   (2008/904/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Alankomaiden hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut jäsenen paikka Nico SCHOOF in erottua. Yksi varajäsenen paikka on vapautunut Lodewijk ASSCHER in erottua. Yksi varajäsenen paikka vapautuu, kun Bas VERKERK nimetään tällä päätöksellä alueiden komitean jäseneksi,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010:

               a)

               jäseneksi:

                           —

                           Bas VERKERK, Burgemeester van Delft (tehtävän muutos);

                     ja

               b)

               varajäseniksi:

                           —

                           Job COHEN, Burgemeester van Amsterdam,

                           —

                           Hans KOK, Burgemeester van Hof van Twente.

         2 artikla
   Tämä päätös tulee voimaan päivänä, jona se tehdään.

      Tehty Brysselissä 27 päivänä marraskuuta 2008.

            Neuvoston puolesta

            Puheenjohtaja

         L. CHATEL

      (1)  EUVL L 56, 25.2.2006, s. 75.


title: Neuvoston päätös (YUTP) 2016/713, annettu 12 päivänä toukokuuta 2016, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta

text:
               13.5.2016

               FI

               Euroopan unionin virallinen lehti

               L 125/12

         NEUVOSTON PÄÄTÖS (YUTP) 2016/713,
   annettu 12 päivänä toukokuuta 2016,
   Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP (1) Euroopan unionin Atalanta-sotilasoperaatiosta.

               (2)

               Neuvosto antoi 21 päivänä marraskuuta 2014 päätöksen 2014/827/YUTP (2), jolla muutettiin yhteistä toimintaa 2008/851/YUTP ja jatkettiin Atalantaa 12 päivään joulukuuta 2016.

               (3)

               Unioni on perustanut Intian valtamerta koskevan meritilannetietoisuuden lisäämiseksi CRIMARIO-ohjelman. Atalantan olisi edistettävä CRIMARIO-ohjelman täytäntöönpanoa keinojensa ja voimavarojensa rajoissa.

               (4)

               Atalantan olisi voitava vaihtaa asianomaisten kumppanien kanssa rutiininomaisten merirosvouden torjuntaoperaatioiden yhteydessä kerättyjä laitonta tai luvatonta merenkulkutoimintaa koskevia tietoja, henkilötietoja lukuun ottamatta.

               (5)

               Yhdistyneiden kansakuntien turvallisuusneuvoston päätöslauselmassa 2244 (2015) jatkettiin Somalian ja Eritrean seurantaryhmän toimikautta erityisesti Somalian vastaisen aseidenvientikiellon ja somalialaisen puuhiilen tuonnin ja viennin osalta sekä ilmaistiin tyytyväisyys yhdistettyjen merivoimien (Combined Maritime Forces, CMF) toimiin puuhiilen Somaliaan tuonnin ja sieltä viennin estämiseksi, mutta tuotiin esiin huoli siitä, että puuhiilikaupalla rahoitetaan al-Shabaabia.

               (6)

               Yhteinen toiminta 2008/851/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen toiminta 2008/851/YUTP seuraavasti:

               1)

               Korvataan 2 artiklan l alakohta seuraavasti:

                           ”l)

                           avustaa EUCAP NESTOR- ja EUTM Somalia -operaatioita, Afrikan sarven alueelle nimitettyä EU:n erityisedustajaa ja EU:n Somaliassa olevaa edustustoa näiden pyynnöstä ja keinojen ja voimavarojen rajoissa logistiikkatuen, asiantuntemuksen tarjoamisen tai merellä tapahtuvan koulutuksen avulla ottaen huomioon mainittujen tahojen toimeksiannot ja Atalantan operaatioalueen, sekä edistää asiaankuuluvien EU:n ohjelmien, erityisesti kymmenenteen Euroopan kehitysrahastoon kuuluvan alueellisen meriturvallisuusohjelman (MASE) ja CRIMARIO-ohjelman, täytäntöönpanoa;”

               2)

               Korvataan 15 artiklan 3 kohta seuraavasti:
               ”3.   Korkealla edustajalla on valtuudet luovuttaa Yhdysvaltain johtamille yhdistetyille merivoimille niiden esikunnan kautta sekä sellaisille kolmansille valtioille, jotka eivät osallistu yhdistettyihin merivoimiin, ja EU:n sotilasoperaation alueella oleville kansainvälisille järjestöille EU:n turvallisuusluokiteltuja EU:n sotilasoperaatiota varten tuotettuja turvallisuusluokan RESTREINT UE tietoja ja asiakirjoja vastavuoroisuuden pohjalta, jos niiden luovuttaminen operaatioalueella on operatiivisista syistä tarpeen, neuvoston turvallisuussääntöjen mukaisesti ja noudattaen korkean edustajan ja edellä tarkoitettujen kolmansien osapuolten toimivaltaisten viranomaisten välisiä järjestelyjä.”

               3)

               Lisätään 15 artiklaan kohta seuraavasti:
               ”4.   Atalantalla on valtuudet vaihtaa Somalian ja Eritrean seurantaryhmän sekä yhdistettyjen merivoimien kanssa merirosvouden torjuntaoperaatioiden yhteydessä kerättyjä laitonta tai luvatonta toimintaa koskevia tietoja, henkilötietoja lukuun ottamatta.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä toukokuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston yhteinen toiminta 2008/851/YUTP, hyväksytty 10 päivänä marraskuuta 2008, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (EUVL L 301, 12.11.2008, s. 33).

      (2)  Neuvoston päätös 2014/827/YUTP, annettu 21 päivänä marraskuuta 2014, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta (EUVL L 335, 22.11.2014, s. 19).


Avis juridique important

|

32003D0263

2003/263/EY: Neuvoston päätös, tehty 27 päivänä maaliskuuta 2003, Euroopan yhteisöjen ja niiden jäsenvaltioiden sekä Puolan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta uusia keskinäisiä maatalousmyönnytyksiä koskevien neuvottelujen tulosten huomioon ottamiseksi tehtävän pöytäkirjan allekirjoittamisesta ja tekemisestä

Virallinen lehti nro L 097 , 15/04/2003 s. 0053 - 0056

Neuvoston päätös,tehty 27 päivänä maaliskuuta 2003,Euroopan yhteisöjen ja niiden jäsenvaltioiden sekä Puolan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta uusia keskinäisiä maatalousmyönnytyksiä koskevien neuvottelujen tulosten huomioon ottamiseksi tehtävän pöytäkirjan allekirjoittamisesta ja tekemisestä(2003/263/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan 1 alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) Euroopan yhteisöjen ja niiden jäsenvaltioiden sekä Puolan tasavallan välisestä assosiaatiosta tehdyssä Eurooppa-sopimuksessa(1), jäljempänä "Eurooppa-sopimus", määrätään tietyistä vastavuoroisista myönnytyksistä eräiden maataloustuotteiden osalta.(2) Eurooppa-sopimuksen 20 artiklan 5 kohdassa määrätään, että yhteisö ja Puola tarkastelevat tuote tuotteelta järjestelmällisesti ja vastavuoroisesti mahdollisuuksia antaa toisilleen lisämyönnytyksiä.(3) Eurooppa-sopimuksessa määrättyjen etuusjärjestelyjen ensimmäisistä parannuksista määrätään Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyssä pöytäkirjassa, joka hyväksyttiin neuvoston päätöksellä 2002/63/EY(2).(4) Maataloustuotteiden kaupan vapauttamista koskeneiden, vuonna 2000 päättyneiden neuvottelujen seurauksena määrättiin myös etuusjärjestelyjen parantamisesta. Yhteisö pani ne täytäntöön 1 päivästä tammikuuta 2001 alkaen eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Puolan tasavallan Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymäkauden toimenpiteinä annetulla neuvoston asetuksella (EY) N:o 2851/2000(3). Etuusjärjestelyjen toista mukautusta ei ole vielä sisällytetty Eurooppa-sopimukseen lisäpöytäkirjana.(5) Eurooppa-sopimuksen etuusjärjestelyjen lisäparannuksia koskevat neuvottelut saatiin päätökseen 23 päivänä joulukuuta 2002.(6) Euroopan yhteisöjen ja niiden jäsenvaltioiden ja Puolan välisen Eurooppa-sopimuksen kauppaa koskevien määräysten mukauttamista koskeva Eurooppa-sopimuksen uusi lisäpöytäkirja, jäljempänä "pöytäkirja", olisi hyväksyttävä sopimuspuolten välisten maataloustuotteiden kauppaa koskevien myönnytysten konsolidoimiseksi, vuosina 2000 ja 2002 päätökseen saatettujen neuvottelujen tulokset mukaan luettuina.(7) Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetulla komission asetuksella (ETY) N:o 2454/93(4) kodifioidaan hallintosäännöt niiden tariffikiintiöiden osalta, jotka on tarkoitettu käytettäviksi tulli-ilmoitusten päivämäärien kronologisessa järjestyksessä. Eräitä tämän päätöksen mukaisia tariffikiintiöitä olisi siksi hallinnoitava kyseisiä sääntöjä noudattaen.(8) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(5) mukaisesti.(9) Edellä mainittujen neuvottelujen seurauksena asetus (EY) N:o 2851/2000 on menettänyt merkityksensä, joten se olisi kumottava,ON PÄÄTTÄNYT SEURAAVAA:1 artiklaHyväksytään yhteisön puolesta liitteenä oleva Euroopan yhteisöjen ja niiden jäsenvaltioiden sekä Puolan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta uusia keskinäisiä maatalousmyönnytyksiä koskevien neuvottelujen tulosten huomioon ottamiseksi tehty pöytäkirja.2 artiklaNeuvoston puheenjohtajalla on oikeus nimetä henkilö, jolla on valtuudet allekirjoittaa tämä pöytäkirja yhteisöä sitovasti ja tehdä pöytäkirjan 3 artiklassa määrätty hyväksymisilmoitus.3 artiklaKomissio antaa pöytäkirjan soveltamista koskevat säännöt 5 artiklan 2 kohdassa tarkoitettua menettelyä noudattaen.4 artiklaKomissio voi muuttaa tämän päätöksen liitteessä oleville tariffikiintiöille annettuja järjestysnumeroita 5 artiklan 2 kohdassa tarkoitettua menettelyä noudattaen. Tariffikiintiöitä, joiden järjestysnumero on suurempi kuin 09.5100, hallinnoi komissio asetuksen (ETY) N:o 2454/93 308 a, 308 b ja 308 c artiklan mukaisesti.5 artikla1. Komissiota avustaa asetuksen (ETY) N:o 1260/2001(6) 42 artiklalla perustettu sokerin hallintokomitea tai tarvittaessa muiden maatalousalan yhteisistä markkinajärjestelyistä annettujen asetusten asianomaisilla säännöksillä perustettu komitea.2. Kun tähän kohtaan viitataan, sovelletaan päätöksen 1999/468/EY 4 ja 7 artiklaa.Päätöksen 1999/468/EY 4 artiklan 3 kohdassa säädetyksi määräajaksi vahvistetaan yksi kuukausi.3. Komitea vahvistaa työjärjestyksensä.6 artiklaKumotaan asetus (EY) N:o 2851/2000 päivästä, jona pöytäkirja tulee voimaan.Tehty Brysselissä 27 päivänä maaliskuuta 2003.Neuvoston puolestaPuheenjohtajaM. Stratakis(1) EYVL L 348, 31.12.1993, s. 2.(2) EYVL L 27, 30.1.2002, s. 1.(3) EYVL L 332, 28.12.2000, s. 7.(4) EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 444/2002 (EYVL L 68, 12.3.2002, s. 11).(5) EYVL L 184, 17.7.1999, s. 23.(6) EYVL L 178, 30.6.2001, s. 1, asetus sellaisena kuin se on muutettuna komission asetuksella (EY) N:o 680/2002 (EYVL L 104, 20.4.2002, s. 26).LIITEPuolasta peräisin olevia tuotteita koskevien EU:n tariffikiintiöiden järjestysnumerot(4 artiklassa tarkoitetut)>TAULUKON PAIKKA>


Avis juridique important

|

32001D0796

2001/796/YUTP: Neuvoston päätös, tehty 15 päivänä marraskuuta 2001, Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodžassa koskevan päätöksen 1999/730/YUTP voimassaolon jatkamisesta ja muuttamisesta

Virallinen lehti nro L 301 , 17/11/2001 s. 0001 - 0002

Neuvoston päätös,tehty 15 päivänä marraskuuta 2001,Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa koskevan päätöksen 1999/730/YUTP voimassaolon jatkamisesta ja muuttamisesta(2001/796/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon yhteisen toiminnan 1999/34/YUTP 17 päivältä joulukuuta 1998 Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen(1), ja erityisesti sen 6 artiklan,sekä katsoo seuraavaa:(1) Neuvosto teki 15 päivänä marraskuuta 1999 Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kambodzassa koskevan päätöksen 1999/730/ETY(2), jolla pantiin täytäntöön yhteinen toiminta 1999/34/YUTP.(2) Eräitä tavoitteita ei ole pystytty saavuttamaan ennen 15 päivää marraskuuta 2001, jolloin päätöksen 1999/730/YUTP voimassaolo päättyy, kun taas toisia tavoitteita olisi vahvistettava ja laajennettava edellä mainitun määräpäivän jälkeen.(3) Se, että Euroopan unioni jatkaa osallistumistaan, on jatkoa kevyiden aseiden kaikenlaisen laittoman kaupan ehkäisemistä, torjumista ja poistamista koskevalle toimintaohjelmalle, jonka pienaseiden ja kevyiden aseiden laittoman kaupan kaikkia näkökohtia koskeva Yhdistyneiden Kansakuntien kansainvälinen konferenssi hyväksyi New Yorkissa 9-20 päivänä heinäkuuta 2001. Tämän pitäisi kannustaa muita tuenantajia tukemaan ponnisteluja kevyiden aseiden ja pienaseiden vähentämiseksi ja valvomiseksi sekä tarvittaessa mahdollistaa yhteisten hankkeiden toteuttaminen muiden tuenantajien kanssa.(4) Tämän vuoksi päätöksen 1999/730/YUTP voimassaoloa olisi jatkettava ja sitä olisi muutettava,ON PÄÄTTÄNYT SEURAAVAA:1 artiklaMuutetaan päätös 1999/730/YUTP seuraavasti:a) Korvataan 3 artiklan 1 kohdassa oleva rahoitusohje 1768200 euron määräisellä rahoitusohjeella.b) Korvataan 4 artiklan toisessa kohdassa päivämäärä "15 päivänä marraskuuta 2001" päivämäärällä "15 päivänä marraskuuta 2002".c) Korvataan liite tämän päätöksen liitteellä.2 artiklaTätä päätöstä noudatetaan 16 päivästä marraskuuta 2001.3 artiklaTämä päätös julkaistaan virallisessa lehdessä.Tehty Brysselissä 15 päivänä marraskuuta 2001.Neuvoston puolestaPuheenjohtajaM. Aelvoet(1) EYVL L 9, 15.1.1999, s. 1.(2) EYVL L 294, 16.11.1999, s. 5, päätös sellaisena kuin se on jatkettuna ja muutettuna päätöksellä 2000/724/YUTP (EYVL L 292, 21.11.2000, s. 3).LIITEHANKKEEN PÄÄLLIKÖN TEHTÄVÄNKUVAUS1. Hankkeen päällikkö toimii 1 artiklan 2 kohdan a alakohdan soveltamiseksi alan asiantuntijoiden avustamana asiaa koskevien lakien ja asetusten kehittämiseksi. Hankkeen päällikkö avustaa tässä tarkoituksessa hallitusta ja parlamenttia alan lakiehdotuksen hyväksymiseen johtavassa prosessissa ja auttaa lain soveltamisessa erityisesti laatimalla johdettuun oikeuteen kuuluvia lakeja ja asetuksia. Hän tukee niin ikään kyseistä lainsäädäntöä koskevia yleisölle suunnattuja tiedotus- ja valistusohjelmia.2. Hankkeen päällikkö jatkaa 1 artiklan 2 kohdan b alakohdan soveltamiseksi yhteistyössä Kambodzan asevoimien kanssa toimintaa, joka liittyy asevarastojen kirjanpitoon, hallinnointiin ja turvallisuuteen sekä alan politiikkojen, suuntaviivojen ja käytäntöjen kehittämiseen. Tätä varten hankkeen päällikkö huolehtii Kampong Chamin maakunnassa (sotilaspiiri 1) toteutetun hankkeen seurannasta, hän järjestää hankkeen jossakin muussa sotilaspiirissä, ja hän jatkaa kansallisella tasolla koulutukseen, järjestelmien kehittämiseen ja aseiden rekisteröintiin liittyviä toimia. Hän huolehtii siitä, että asianomaiset viranomaiset ovat tiiviisti mukana uuden hankkeen määrittelyssä ja toteuttamisessa.Edellä mainittuja tarkoituksia varten ja tässä yhteydessä poliisiviranomaisten osalta hankkeen päällikkö tekee alan asiantuntijan avustamana asevarastojen kirjanpitoa, hallinnointia ja turvallisuutta koskevan hankkeen toteuttamiskelpoisuustutkimuksen. Hanke käsittää järjestelmien kehittämisen, koulutuksen ja kirjanpidon.3. Hankkeen päällikkö tukee ja edistää jatkuvasti 1 artiklan 2 kohdan c alakohdan soveltamiseksi alan asiantuntijoiden avustamana kerättyjen aseiden ja tarvittaessa armeijan sekä poliisi- ja turvallisuusjoukkojen ylimääräisten aseiden julkiseen hävittämiseen liittyvää hallituksen kansallista ohjelmaa (erityisesti osana kotiuttamis- ja sopeuttamisohjelmia). Hankkeen päällikkö voi tarvittaessa rajoitetusti tukea aseuudistuksesta ja sen hallinnoinnista vastaavan toimikunnan (National Commission for Weapons Reform and Management) valmiuksien kehittämistä. Hankkeen päällikkö varmistaa edelleen alan asiantuntijoiden avustamana "Aseiden vastineeksi kehitystä" -koehankkeiden toteuttamisen valvonnan ja seurannan Kratiessa ja Pursatissa. Hän voi ulottaa kyseiset hankkeet lähialueilla sijaitseviin kuntiin.4. Hankkeen päällikkö myöntää 1 artiklan 2 kohdan d alakohdan soveltamiseksi taloudellista tukea valtioista riippumattomille järjestöille Kambodzassa, muun ohessa aseiden vähentämistä Kambodzassa käsittelevälle yhteiselle työryhmälle, tukeakseen niiden toimintaa, joka koskee esimerkiksi tietoisuuden lisäämistä, tietojen vaihtoa ja koulutusohjelmia. Tätä toimintaa voidaan toteuttaa tietyillä alueilla Kambodzassa sen mukaan, mitä hankkeen päällikön ja asianomaisten järjestöjen kesken sovitaan. Erityistä huomiota kiinnitetään edellä mainittujen järjestöjen keskuudessa toteutettavan koordinoinnin ja varainhoitoon liittyvän yhteistyön kehittämiseen.5. Hankkeen päällikkö varmistaa, että perustetaan tarkoituksenmukaiset menettelyt toiminnan tehokasta seurantaa ja arviointia varten. Tätä varten hän pyrkii saamaan tuekseen Kambodzan hallituksen sekä poliisi- ja turvajoukkojen täyden yhteistyön.6. Hankkeen päällikkö kannustaa muita tuenantajia tukemaan kevyiden aseiden ja pienaseiden vähentämiseen ja valvontaan tähtääviä ponnisteluja ja avustaa niitä tässä; hän on myös tarvittaessa valmis toteuttamaan hankkeita yhdessä muiden tuenantajien kanssa tässä tehtävänkuvauksessa esitettyjen toimivaltuuksien rajoissa. Koska Euroopan unionin tehtävänä on toimia alan edelläkävijänä, hankkeen johtajalla on oltava keskeinen asema kansainvälisissä toimissa, ja hän osallistuu tarvittaessa muiden tuenantajien tukemien hankkeiden hallinnointiin ja toteuttamiseen.